Lawmhnak le Biahmaithi : Catialnak caan tha petu Pathian ka thangthat. Hi ca hi, Khrihfabu cheukhat ah Leadership Training ka kai caan ah, ka hman tawnmi chung in ka van tialmi a si. Ka Blog Semnak Lairam timi ah, Leadership Kong zong van tial law a tha lai tiah request tuahtu tete an um i, rel duhmi caah tiah ka tarmi a si.\nLeadership: Art lei fimthiamnak asi. Khrihfabu ahcun Jesuh khrih lei taksa, thinlung, thlarau, a lamkip in thannak tuah a si. Hruaitu kan timi cu, thil pakhat lawng in a za lo. A lamkip in tuak a si caah art an tinak asi. Science a silo.(Art le Science aa dannak ruah ding).\n“Hruainak a um lo tikah miphun a tlu tawn: fimchimtu tamtuk hmun ahcun himnak aum”(Pr.1:14). Hruainak um lo ahcun, minung lawng tluk a si lo. Chungkhar, khua, tlang le peng in, miphun tiang tluk khawh a si.\nLeader a rian cu "Mah ca ah tlawm deuh tuan; midang le hruaimi hna caah tam deuh tuan" khi a si. “Leadership is less about your needs, and more about the needs of the people and the organization you are leading (Wall street Journal Guide to Management,Alan Murray). Mah ca thatnak lawngte ruah in, riantuan ahcun hruaitu si khawh a si ti lo. Cucaah vawleicung hmun tampi ah, hruaitu hi mirum le milian ngantuk zong hi um khawh theng a si lo. A ruang cu mah herhmi nakin mi herhmi tuah le tuan deuh a si caah a si.\nA tanglei thil tete hi leadership kong ah ruah a herh taktakmi an si. Mirang ni an chimmi pawk chung in ka van lak hna.\nA. Hruaitu timi cu?\na) Mi hruai asiloah lam hmuhsaktu( The one who leads or guides)\nb) Tuanvo pekmi asiloah nawl petu( Who is in charged or commands)\nc) Buu Hruaitu ( Who leads the political or any organization)\nB. Hruaitu le Manager an i lawhnak le dannak\nPeter Drucker nih "Manager le hruaitu kong" hi tin a tial.\nManagement : Doing things right (Thil a diknak ding in tuah)\nLeadership : Doing the right things (Thil a dikmi tuah).\nManager : An team tlamtlinnak caah tuaktantu; An herhmi vialte an ngeih dih. Traning tha tein an kai;An I nuam; dawntu lawn gaum. Minungkha hitin tuah tiah rianfial le chimh asi.Leaders tampi chuahter; forhfial/lungthawhter le cung dawt deuh kaiter. Leads based on titles.\nLeader : Talent, thilthar chuahter khawhnak ruahnak(Ideas), Business/project ah experience ngeih I manager le team leader tha chuahter; leads by strength not by titles. Tom Peter: Leader tha bik hna nih zultu an ser lo; hruaitu tu tandeuh an chuahter hna.\nRuah dingmi hihi a si: Pastor le Khrihfabuu hna hi manager kan si maw? Asiloah leader dah kan si?\nC. Christian Leader? David McCallum nih ”What is a Christian Leader?” timi chungah hi tin a tawi nakin a tial. Hruaitu timi cu a phunphun in kan hrilhfiah khawh ko lai: pakhat cio nih a buai ngaimi hruainak ah a dangmi a ceunak an langhter cio tiah a tial. A tanglei hna hi leader nih an ngeihmi sining ah biapi bik an si tiah a ti.\n1. A leader as visionary : Vision a ngei lai; hmailei thil hmanthlak hmu kho chung a si lai.(Pr.29:18)\n2. Leader as a Student: Khrihfa biaknak hruaitu minthang bik hna hi cathiammi(scholars)an si.(e.g.,Wlliam Carey-bible holh(6) ah a leh; cu he pehtlai in holh phun 29 in a leh chap; Rev Judson). An mah zong hi an thih tiang “an cawng peng.”\n3. The leader is influencer: Thatnak lei ah influence tuah kho tu an si.\n4. The leader is a Passion-infuser: Mi nih thil an tuah duhnak ding caah lungthawhtertu; thil biapitnak hngalhtertu le cawlcangh huamtertu asi lai(leadership: The art of getting someone else to do something you want done because he wants to do it. Dwight Eisenhower bia)\n5. Leader as team builder: A cakmi hruaitu hna cu midang tampi kha hmunkhat ah riantuannak a dirhter kho tu a si. Hi zawnah leader le misawsawh an I dannak asi.\n6. The leader as Victotious Sufferer: Leader zong adang bantukin an tuar ve ko. Midang nak hmaanh in an temtuar; an I dannak cu an temtuarnak ah an I lawm; vel an ngei\n7. The leader as a fighter: Ruahnak tha lo, thil tha lo, a ding lomi, negative force an doh; mah bu chung I ruahnak in an tuahsernak hmanlo an doh(Eph.6:12;1Pet 5:8; Rm15:30)\n8. The leader as a helper and Giver: Jesuh nunnak.Riantuantu(ml.10:43-44); Mi an lung a hring.\n9. Leaders are determined man or woman of integrity: Bia fek tein aa khiak I, zumhtlak in dirhmun ngei in a dirmi (Jesuh, keimah cu keimah ka si ko; Daw Suu Khyi)\n10. Leader as stabilizer: Kum zeimaw zat chung cu fek tein an dir; Pathian pekmi vison an ngei; a cak lomi cu an I thleng peng; Khrihfabuu buai, meeting buai tik zongah stable tein a chia kho tu.\n11. Leader as compromiser: Hruaitu tha cu midang duhnak zulh le an sining zulh an thiam. Mah duhnak lawng in rian an tuan lo. Midang duhnak hmuh an thiam. Hnatlaklomi hnatlakpi a herh.\n12. Leader as encourager: Thazaang petu an si; Mi lungder lio le thachiat lio zong ah zaang der lo tein in um; mi stress an ngeih tuk lio zong ah dai tein mihruai asi.\nD. Hruinak phunphun( laica in leh viar k aharh deuh caah Miraang ca cawh in ka tial) Hruainak hi phun tampi a um. Robin Benincasa”6 leadership style, and when you should use them?” timi ah hruainak hi phun(6) ah a then. Hihi Daniel Goleman le hawi le nih Harvard Business Review (2000) ah minung middle manages 3,000 tlik interview an tuah mi chungin lakmi an si.Kum3 an rau.”leadership that gets results” tiah tlangpi an vuah. Hi hruainak phunruk hi, Khrihfabuu hruianak zong ah a tlawm le tam in aa hmangmi an si. Hi hruainak phun(6) hi, an thatnak le chiatnak an um cio dih.Khrihfabuu dangdang nih hi phun 6 chung in phunkhatkhat hi hman cio an si. A cheu cawhpawlh deuh in hman an si.\n1. Pacesetting leader: Leader nih amah nih a tuah bantukin tuah ve hna seh ti a duh(self-direction.1 korin 10:33”Do as I do.”(Best: team is already motivated; skilled and leader needs quick result; tamtuk hman ahcun team member caah baatnak le thil thar chuahter khawh lonak asi)\n2. Authoritative leader: Leader nih vision pakhat te ah kal ti khawh ding kha an I tim (mobilizes the team reward a common vision; focuses on end goals; leaving the means up to individual (come with me); Jesus model of leadership; Best; Team needs new vison for circumstances have changed; leaders inspire entrepreneurial spirit/vibrant enthusiasm for the mission.\n(Not best when leader is working with a team of experts who know more than him/her).\n3. Affiliative leader: Pehtlaihnak lei in hruaitu: This leaders work to create emotional bounds that brings a feeling of bonding and belonging to the organization. A tawi nakin minung kha biapi ah a chiami a si (People come first); USA laimi khrihfabuu tampi cu hihi kan si. Best: Stress ngeih caan when team needs to heal from trauma or team needs to rebuild trust. Hihi hman peng ding a si lo. Hman peng ahcun”riantuan dernak le direction ngeih lonak asi.)\n4. Coaching Leader: Leader Develops people for the future.(try this).Best:- When leader wants to help teammates build lasting personal strengths that make them more successful overall. Lest effective when teammates are defiant or unwilling to change or learn or if the leader lacks proficiency (e.g; Ningzah pang ngai khi minung chuahter na duh ahcun coaching hman a herh).\n5. Coercive leader: Leader demands immediate complain. Best: times of crisis (Military leadership; company turnaround or takeover attempt or during actual emergency tornado/fire etc. (Do what I tell you?). Control teammate when everything else falled. A zungzal hman ding asi lo. Midang caah siarem lonak le thilthar chuahter khawh lonak asi.\n6. The Domocratic leader: Zapi hnatlaknak a zulh. Midang tel ve a duh.(What you Think?)Best: leader needs team to buy into or have ownership of a decision, plan, or goal or if he or she is uncertain and needs frest ideas from qualified teammates. Team building, personal growth and job satisfaction. Caan rem lo le um ti lo hnu, Emergency ah hman lo ding asi. Midang chimh chungnak le ruahter chungnak caan a um ti lo ahcun hmanlo ding asi.\n7. Directive leader: (Instructional/direction clearly defined; path-goal theory) Manager set employees’ work goals and establishes the path by which an employee can achieve the goal(1970, Martin G. Evans, 1996 Robert J. House)\n8. Participative leader: Decision are made with the most feasible amount of participation from those who are affected by the decisions; group of employee are involved in decision making((Europe ah an hman bik; employee zong worker council ah aa tell ho; khrihfubuu EC he aa lo)\n9. Visionary Leader: Vision ngei mi hruaitu. Best: when an organization needs a new direction. Leaders articulate where the group is going but not how it will get there, setting people to innovate, experiment, take calculated risks”(Daniel Golema).\n10. Situational Leadership: Hmunhma zoh in hruaitu riantuannak(1988 kawlram buai lio). Hruaitu an si lem lo; thil sining hawih in hruaitu can asi( Ruakbuk pastor, TABC, Lairam politics)\nBiapimi Zeidah a si? Hi leadership Style hi (10) lakah pakhat te lawng hman khawh asi. Cawh meh in hman khawh a si. Na hruai mi hna” Buu or Team” caah zeidah a tha bik? Zei bantuk hruainak nih dah nan team kha an lung a thawhter hna le a cawisan hna timi kha ruah a herh. Hmunhma, caan le mipi dirhmun zoh in a herhnak zawnte ah, a herh ning in nah man thiam ahcun, caan saupi a lam a tluangmi hruainak ( successful leadership) khan a tuah khawh lai.\nE. Hruainak A tuchik tilah Hruaitu Tian? Nihin ni nitlaklei khrihfabuu sining zoh tikah, hruainak an tum cuahmah. A thangcho ngai ah ruahmi Southern Baptist zong member an zornak kum9/10 tluk a si cang. Catholic hruainak cu tradition in an kal caah a dawn kho tuk lo. Khrihfabu member a zor tikah hrauitu ni zeidah a tuah lai?( Recruit tuah ding) Caihhmai ding?\n1. USA laimi Baptist Khrihfabu hruainak hi a cunglei hruainak vialte lakah, zeibantuk hruainak asi tiah na ruah?\n2. USA lai Baptist pawl hruainak hi thlen le mer deuh a hau tiah na ruah mi a um maw?\n3. Kawlram khrihfa cu ralkap uknak bantukin upa bik nih uk le tlaih viar an si. Cu bantukin aa hruaimi khrihfabu hi na thei maw? Cu bantuk khrihfa hruai ning hi Baptist hi hruai ah a tha lai maw?\n4. Thil zeizongte ah democracy pei a si cu tiin zapi hnatlakin hruai lenmang maw a tha tiah na ruah?Ruantu pei kan ngeih ko cu tiin riantuantu biakhaihnak dah biapi deuh asi tiah na ruah?\n5. Secular ram ahcun biaknak hi duhsah tete in an zor. Laws, technology, tangka, caaan , nuamhnak, politics, thanchonak le thilri hna nih minung nunnak kha a khuhnenh tuk, Kanmah laimi zong secular ram I kan um tikah kan kfeihfabuu a zornak hnga lo hruaitu nih zeidah kan tuah lai?Zeitin dah cu tuah dingmi cu kan tlamtlinh khawh lai? PART II\nHruaitu caah aherhmi sinak (The quality of a leader) Hruainak paoh paoh ah lungthin le ziaza a biapi taktak.”Action is louder than words.” Thluak in bu hi hraui a herhnak a um.Lungthin(heart) hruai a herhnak a um. Khrihfabuu hrainak ah hin, atanglei ziaza le lungput hna hi hruaitu tha hna sining ah hmimh khawh an si. Hihi Bible cauk chungin khawmhmi an si. Bible cang ka tial kho dih lo.\n1. Lungnem/toidornak/dawtnak,zawnruahnak ect(moral character)\n2. Courage and Risk taking(Lungralthatnak/Ngamhsannak):\n4. Integrity(Dinfelnak)/honesty/zumgtlak sinak; principle (Tlaihmi)Ngeih:\n5. Manageent(Money,time,family etc) the meeting?zei tuah? Zei caan?\n6. Obedience (Nawlngaihnak):\n7. Priority (Thil biapi thim-thiam):\n8. Purpose/goal(tinhmi ngeih)\n9. Passion(Strong feeling/Lungthawhnak):\n10. Self-discipline(pumpak sikan ngeihnak)\n11. Values ( man ngeimi, hman awk tlakmi sinak):\n12. Vision (lungthin ruahnak saang ngeimi):\n13. Wisdom ( fimnak) ngeimi;\n14. Accountability/Responsibility(tuanvo lak khawhbak);\n15. Change/Innovation/encouragement (thlen duhnak/forhnak):\n16. Communication skill/interpersonal relationship (pehtlaihnak)\n17. Conflict management/problem solving(buainak phisin thiam)\n18. Decision making(biakhiahnak)\n19. Empowerment/power sharing/power and influence (nawlngeihnak)\n20. Justice/ equality/thleidannak ngeih lo( thil ding tanh)\n21. Long range planning/short term planning(caan sau/caan tawi timhnak);\n22. Rewards ( laksawng peknak);\n23. Stewardship(chawkengtu tha sinak)\n24. Stress management (lungdai tein um thiamnak)\n25. Systematic and critical thinking\n26. Team building and team management\n27. Rian hme tete tuan duhnak(Rom 12:16)\nHruaitu nih hrial ding/Zulh dingmi thil\n1. Hruaitu rian asi maw si lo timi ruah thiamnak(e.g, Ramvaih, sio thlak, gambling etc)\n2. Umnak lo ah um lo ding; kal lonak hmun ah kal lo ding(Casino, nigh club , baar etc)\n3. Biakinn program introduction chim tikah tuah lo ding( zeihmanh ka si lo, caan ka ngei lo, ka tim kho lo, ka thiam lo, kannih te hna etc., timi phisinnak bia a herh tuk lomi chim lo ding)\n4. Bianeek/ziarnak bia chim loin dingteu in biachim ding (Phy 21:3 dinnak le bia ding raithawinak nakin a tha deuh)\n5. Ngerhnguai ( tuai-waih) inbiachim loin fianghlang le ding tein bia chim ding\n6. Hruaitu hawi dang he buu ser lo ding( Teamwork a dang te tuah lo ding)\n7. Thlithup le thuhnawhmi ngei loin”tliang tein”(transparency) in thil tuah ding\n8. Mah rian ah daithlang lo tein um ding (Phy 18;9 mah rian ah daithlanmi )\n9. Hruaitu upabik(e.g., Chairman le pastor etc) umlo kar ah pastor le upadang chiatnak chim lo ding; chim duh micu anmah um lio te ah chimrel ding; Revolutionary thluak ngeih lo ding\n10. Team riantuanmi kan si timi philh lo ding ( team work upat ding)\n11. Team chung biathli aleng ah phuan lo ding(confidentiality)- Phy 20:19Hmursau lo ding\n12. Aphi umlomi theology kong el lo ding (trinity, khamhfian, Sabbath,666, hianglawr, zumhnak thlaici, thihhnu thawhthannak-thih cangka in maw kan thawh? Caan dongh tik muko tum tikah dah kan thawh lai? Phunchimtu)\n13. Controversial aso khomi biasu chuah lo ding?(e.g., South Korea Conference le uico sa kong;US president zuamnak I”Same sex marriage kong etc)\n14. Sensitive issue hrial ding?( E.g., Tlangholh, thichia , anih hi can ah a kai hnga maw kai lo etc)\n15. Mah le mah kawichang tanhnaj hkawt ding. Party ngeih lo ding. A dikmi lawng dirpi ding.\n16. Principle ( Dirhmun ) fek tein tlaih ding ( e.g., tax, unemployment etc)\n17. Pumpak dohnak (personak attack) tuah lo ding\n18. Midang an sia a rem maw? Midang duhnak theihthiam ding?\n19. Meeting hi “ zainak le thawchuahnak ah hman lo ding?”\nHruaitu cakmi Hna lungput\nKhrihfa hruaitu minthang hna hi, an lungput aa lo cio lo. An dernak le thawnnak a um cio. Abuaktlak in zoh tikah, hruaitu thawng hna thinlung ah a tanglei bantuk lungput hi hmuh khawh a si.\n1. “NO” a chim ngammi ans i(Tony ; it is difficukt say no)\n2. Thiangthunh(crutch) bochan lo nunnak(Columbus mizaw kong)\n3. Hnulei zoh peng loin hmailei ah fon (moving forward/ahead)\n4. Mangtha/chuntha (goodbye) tiah a ti kho mi(2008 cplumbus pemka)\n5. Mudang sin in approcal lak lo (don’t fight for approval)\n6. Minung lungton ( People preasure) Zuam loin Pathian lington Ithe 2:4\n7. Pathian lungton (God’s approval ) Kolox 3:23\n8. Pathian nih a kan serning tein lungawimi (Be sure in who God mage you to be)\n9. Pathian lawmhtersi( you may displease people,Prophets in OT)\n10. A dik lomi zuamnak tuah lo ( freedom from unfare competition)\n11. Girt an I theih. An gift tein tha bikin an i zuam( Do their best)\n12. Oumpak cate ah an I compete I anmah ca te ah an tli ( compate yourself like St. Pual)\n13. Mah le sining le Pathian nih a chiahnak hmunte kha an theih( Pathian nih siter a duhmi theih)\n14. Oathian nih chiti thuhmi ka si timi an pom (You are anointed by God himself)\n15. A tha lei in thil hmuh, a chia lei hmuhnak hlawt ( Be positive, don’t negative , Uico hovar kong)\n16. Raldoh dingmi an I thim ( choose the battle, don’t fight what is not worthy; 2sam. 16:5-14)\n17. Zeirel lo dingmi an I thiam ( know rgat to ignore , e.g., criticism)\n18. Nih le mirh hi thawnnak asi ti an theih ( Yale Univ reseach; Holiday inn hire nak kong)\n19. Aa lawm/aa nuammi an si (loft hi 10%hi pawngkam ,90% hi tuahmi-hi chungah 40% hi decision)\n20. An dai I fek tein an um (2Tim 4:5)\n21. Pangpar bang par peng ( complains um tik zongah par peng ; an let hna lo)\n22. Soisel hmang (critics) lungton an I zuam lem lo ( e.g, mk 3:1-5; Jusuh nih kutzeng mi a damter)\n23. Khuaruahnak hman ngeih ( Right perspective) an ngei ( Jesuh le Buddha cawnpiaknak)\n24. Midang sinin ruahchanmi ( Expextation) an ngei lo\n25. Nun nem ( Mekness)(meekness is strength under control; don’t argue with critic; na pil ve)\n26. An zai ( complain) lo (e.g., tax pek ding; bill pek ding; tuah ding a si hawi etc)\n27. An goal phak kha biapi ah an chiah. Midang nih an hmuhning kha an buaipi lo (prd.29:25)\n28. Mi an cawnsan hna (e.g., hruaitu an chuahter hna)\n29. Chungkhar biapi chiami ( e.g., Billy Graham)\n30. Vision nganmi; eagle bantukin a zuan ( e.g., Jerry falwell 1933-2007; liberty Uni;)\nSawisel Awk Umlo Hruaitu? Mipi hmuhnak ah hruaitu cu zeizong vialte a ting mi lr thil ti kho tu ah an ruah. A cheu nih zawfak kho lo le thi kho lo ah ruah a si. Hruaitu a tluk tik le soisel awk thil a ton tikah, mipi nakin fak khun in a kong ceih le rel a si. A ngaingai ti ahcun, vawlei cungah soisel ak um lo hruaitu an um lo. Bible ah hruaitu minthangthang hna hi thatnak an ngei cio I, minung an si bang chiatnak an ngei cio fawn. “Perfectionism’ Ji a si kho lo timi cohlan a heh. Atnaglei Pathian hman mi hruaitu minthang hna tuanbia kan zohta lai.\n1. Abragam : Pathian nih a chawnh peng ko nain, tihnak a ngeimi, Egypt ah a zammi, lih a chimmi\n2. Jacob: Israel timi minputu pa; Lihchim pawi a tibak lomi; a lam a tluang lo ngaimi;\n3. Mises- a thawngmi Spiritual leader/law giver; ral a chua; a thinhung; offended God; mah lawng thideng in rian aa khinhmi, management a thiam lo ngaimi le a pu nih fim a chimhmi pa\n4. Joshua-ralbawi a si; a no ; a thinphang;\n5. Samson- Biaceihtu ; nu ah a tlu\n6. King Saul- 1st King of Israel( A liannganmi siangpahrang; commit adultery)\n7. David- Greatest King of Isreal ( A liannganmi siangpahrang; commit adultery)\n8. Solomon- the wise king of israel ( a fimmi siangpahrang; nupi tamtuk a ngei; an pialter)\n9. Hezekiah (2 siang 18:5;20:19; amah bantuk an um lo; hmailei tefa ca a ruat tuk lo)\n10. Pual: Mifim , cathiam taktak; hrinthan hlan ah Jesuh zumtu pawl hremmi\n11. Peter: Jesuh zumh bikmi le lungpi timi asinain Jesuh fawi tein a hlaw mi\n12. Thomas: Practical ngei minung; Bia hal a pang ngaimi; Doubtful” timi pa asi.\n13. Khrihfa-upa si ding caah a herh mi sinak tlinh khawh a si maw?(1 tim 3:1-14)\nChanthar Biaknak Hruaitu Minthang Cheukhat\nTahchun nakah, nihin ni hruaitu minthnag taktak tampi lakah tlawmte kan vun zoh ta hna lai. Mi ropui deuhdeuh kan thim hna lai.\n1. Billy Graham – Miropui hruaitu asi. Amah tluk in vawleicung ah crusade tam tuahmi an um lo. Mi cheu nih “cult” ah an chim ve. Aruang?\n2. Hennihin – Thil khuaruahhar a tuahtu hi a ministry asi. Anupi he an rak I then ve. Ngaktah zohnak inn caah fund 25millions a kawl I a sa thai lo; AIDS ka damh hna lai ati nain a damh hna lo caah taza an cuai; mithi ka thawhter lai tiah a ti I, an thawhter hna lo. Kan chim sual deuhvak ti asi.\n3. Pual Crouch: Midang damnak tampi a tuah nain atupate a dam lo tikah a damh kho ti lo.\n4. Rev. David Yungi Cho: Yoido Gospel Church, Assembly of God Member: 830,00; Founded: 1973: Pastor dang Rev. Lee Young-hoon le adang 526. Pumhnak inn aa tlumi: 26 000+; Feb 20, 2014, Pastor Cho and Son (Hee-Jun) Tangka US $12 million an vaivuanh timi ruangah taza cuai hna.\nBible Ning Hruainak (Leadership Model) Cheukhat Jesuh hruainak hi charismatic leadership asi. Jesuh hruainak ah a tanglei ah a tanglei nunzia hna hi biapi bik ah chiah an si. Hihi leader pakhat nih a ngeih a herh mi quaily chungah aa tel cang mi zong an um: Ref.Hre Kio”Leader Traning paper; Rev. Saang Awr, Khrihfabuu Thithruainak “ cauk). Tlangcung cawnpiaknak (matt. %:1-11). Tlangcung cawnpiaknak hi Matt5-7 tiang aa peh I, Hi cungah minung hruainak nh cawn/zulh/tuah dingmi thil tampi a chim.\n1) Lungnemnak le toidornak\na. Hmasabik si duh nih sal si hmasat a hau(Matt 20:26-28)\nb. Bawi nih ke tawl(John 13:4-14)\nc. Nangbik si duh mi nih nauta bik si a herh(Mk.9:35)\nd. Pakhatnak si duhmi nih zapi sal a si awk a si.(Matt 11:44)\ne. Jesuh hrimhrim kha lungnem toidormi asi(matt 11:29)\nf. Lungnem cu thkuachuahnak, Pathian hmannak, Pathian nih thlacam lehnak asi (Matt 5:5: Number 12:3; 2 chan 7:14)\ng. Porhlawtnaknak cu lungthin harnak a si (Phung 16:18; rawhralnak, tumchuknak)\n2) Pumpeknak ( Self-sacrifice)\na. Nu le pa nakin dawt deuh a hau (Matt 10:37)\nb. Vailam put a hau ( Matt 10:38)\nc. Mah duhnak kaltak ( Mk. 8:34)\nd. Pual nih cohlan awk raithawinak bantukin I pek ding(rm.12:1)\ne. Nun ah Bawipa, thih ah Bawipa (Rm 14:8)\n3) Thianghlim Nunnak Biakam hlun tuanbia zoh tikah Pathian nih thiamhlimnak a duh. Israel miphun cu a mah caah miphun thiang si ding caah a thim hna. AD 50-150 khrihfa hna hi mithiang (Siants) an rak ti hna. Mahatma Ganhi “ Jesuh cu duh a nung ngai nain Khrihfa pawl cu duhnung an si lem lo” a rak ti.\na) Pa a tlin bantukin tling ve u (Matt 5:48)\nb) Dinnak tihal bantukin haal… Mi thluachuak an si; Pathian an hmuh lai (att 5:8)\nc) Dinnak caah hrem a ingmi- mithluakchuak, vancung pennak an mah ta a si (matt 5:10)\nd) “Pathian nih amah hmaiah mithiang le mawh ngei lomi si awk ah a kan thim”(Eff 1:4)\ne) Thiannak loin ahohmanh nih Pathian an hmu kho lai lo(Heb 12:14) Biakam hlan chungah thianhlimnak a herhnak tam chinchin kan hmuh.\nf) Pathian a thian bantukin thian ve ding (Lev. 11:44)\ng) Bawipa tlang le a biakinn thuangah a kai kho ding micu – a tuahnak le ruahnak a thiangmi an si lai (Ps. 24:3-4)\n4) Bibal Ning Hruaintu Ziaza Baibal ning hruaitu cu vawlei lei hruaitu he aa khat deuh lo. Thlarau kong aa tel chih caah ,lungthin ziaza ah sining aa dang.\na) Pathian bia a zummi (2 cor. 4-7)\nb) Pathian bawmhnak a hal/thla a cam mi (lk 22:24)\nc) Zumh awk tlak le bochan tlak a simi (2 Cor. 3:4-5)\nd) Midang cawnpiak a thiammi/ midang zong a cawnpiak thiammi (Matt 13:16)\ne) Dirhmun fek ngeimi (1 cor. 11:1) Ka nawl I cawn u\nf) Ziaza thami/Pum oemi (Rm.12:1) A nungmi raithawinak\ng) Hmual ingmi/Teima mi (Heb 12:1-2) Tlik zuam nakah tlik\nh) Pathian rian lungtak in a tuanmi (1 pet. 2:20) A hman mi tuan\ni) Minung lungton si loin Pathian lungton zuam(1 thes 2:4) hremnak\nj) Ruam kai lo (Gal 5:21)\nk) Minung lungton aa zuam lo, Pathian lungton aa zuam ( 1 The 2)\nl) Bawipa sal cu a si lem si lem lo (2 Tim 2)\nm) Phun zai lo le bia el lo (fili 2:1)\nPual Leadership Model\nPual cakuat ah hruaitu hna nih zulh ding thil tampi a kan cawnpiak. Hruaitu no ( Timothy) caah thazaang petu cawnpiaknak zong a kan chimh. Cun Gentile, Greek, Roman le Judah mi hna karah zeitindah kan nun awk le hruai awk asi timi a kan chimh. Cu lakah Pual hruainak ah uar a um bikmi cu “flexibility” timi plastic bantuk nunnak, a herhnak bantuk in aa zam, aa samh, a zawr, a karh khomi nunnak hi kan hmuh.\n1) Judah mi hna sinah Judah mi bantukin in nun-------- (1 cor 9:20)\n2) Zumhnak lei a dermi hna sinah.. Adermi ah can ve ( 1 Cor 9:22; Jesuh cawnpaiknak-Lk.5:31)\n3) Neihter Lews nor greek ----------------------- ( Gal3:27-28)\n4) Neither male nor female -------------------------------( Gal 3:28)\n5) Neither male nor female ------------------------------ (Gal 3:28)\n6) Zawmhtaih lo ding in hruaitu nih nun a herh ------ (1 Tim 4:15)\n7) Nuhmai, chungkhar kongah hruaitu lungput--------- (1 tim 5:3-8)\nAnomi Hruaitu/ Pastor nih palh sual tawnmi\nHruaitu nomi hi an thisen, an thinlung, an duhnak le thazaang a thawn caah, rang deuh le cak deih in hmai ah an kaltawn. An tuahmi thil ah saduhthahnak nih a mawngh hna caah awngmin an duh tuk caah an thannak ah palhnak an tuah theo tawn. Cu palhnak lakah a tanglei (12) hi tamcem an palhmi asi. Hruaitu no ti tikah kum 20-40 kar hi chim duh mi asi.\n1. Hruaitu upa deuh le hmuh tonmi tam deuhmi sin in ruahnak lak lo\n2. Thil hmuhning (doctrine) le vawlei hmuhning (worldview) pakhat in kal\n3. Rian zeitindah tlamtlinnak ah kan tuan lai timi ruat loin duhnak kha fak tukin chiah I tuan\n4. Thil lianngan ah awngmin duhnak tu kha biapi ah chiah I, Pathian sunparnak biapi chiah lo\n5. Mizapi kha thilri bantukin tunmer le sining dangah rang taktak in phakter duhnak\n6. Atu caan hi biapi ah chiah loin hmailei ah zeidah kan tuah lai timi tu agenda ah chiah peng\n7. Mah pumpak nih ton taktak lomi thil in mi cawnpiak le thawngtha chim an hmang\n8. Mah pumpak thunlung damnak le ngandamnak philh ( chungkhar, moral le spirit tumnak)\n9. Pathian pekmi laksawng luan deuh in hmannak ( an si khawhnak leng tiangin I hmannak)\n10. Khrihfabuu kha amawngh in mawngh, hruai in hruai loin ( Pumh tamtuk, Thawhbur tamtuk etc)\n11. Chungkhat le fale ngajchia kha Pathian rian ah pumpekter (Too much schedules, forget family and kids et, rev Warren tuanbia; Mizoram pastor tuanbia)\n12. Thlarau in nu le pa a simi hna upat hmaizah lo (Ex. 20:12). Nu le pa doh lo ding le upat ding (Ref. Joseph mattera, 12 common mistaks Young pastor and leaders make)\n1. Soiselnak ton tikah hruaitu nih zeitindah a um awk a si lai? Aa phisin/rungveng lai maw?\n2. Hruaitu nih a hruaitu hna team chungah “Duhdanh ngeih le kawmh deuhmi ngeih” hi a tha tiah na ruat maw?\n3. Perfectionism hi zeitindah na ruah?\n4. Bibal ah khrihfa upa cu “ Zuu rit hmang a si lai lo”(1 tim 3:2,3); Zuu tamtuk dingmi a si lai lo (1 tim 3:8) an si lai lo; damnak caah cun” Zuu tlawmpal in din khaw”(1 tim 5:23) ti a si. Asi ahcun hruaitu nih zuu tlawmte din hi Bible he aa kalh tiah na ruat maw?Khrihfabu hruaitu nih ding swhlaw zeitindah na ruah lai?\n5. Hruaitu le hruaimi karlak ah theihthiam lonak a um tawnmi hi zeiruang bik ah dah asi tiah na ruah?\n6. Meeting ah buaibainak le elhniarnak a um tawnmi hi laimi meeting sullam kan theih lo ruang asitiah na ruat maw? Hruaizia kan thiam lo caah a si tiah dah na ruah?\n7. Pathian pekmi gift tampi lakah zeidah na gift thabik an pekmi a si? Cucu na khrihfabuu caah na hmang kho maw? Na hmang maw?\n8. Hruaitu si hi cawn khawhmi asi maw? Asiloah nu hrinak in ngeih khawhmi lawng dah a si?\n9. Hruaitu ah zeibantuk thil nih dah an challenge khawh cem? Tuar na harh cemmi zeidah asi?Cu challenge na ngeihmi cu tei(overcome)nak ding caah zeidah na tuah?\n10. Minak, Sapanish, kawl le miraang tibantuk miphun dang sinah thawngtha chim khwhnak ding caah zeibantuk hruainak dah hman a herh? Zei lungput dah ken a herh?\nZu Hi Chin Miphun Zapi Ral A Si


Miphun Caah Nan Tuah Nan Tuanmi Cu Rak Chuah Pi Uh!\nFim tuk le thiam tuk i ruahnak nih a sungh pi hna: CNLD soisel si loin CNLD tlamtlin lonak le chambau nak chim poh ah CNLD hruh tanh in a tanh tu cheu khat nih comment ah “mi hrut” an in ti lai. Kan Bible ah mihrut cu cawnpiak hlah an huat lai, timi hna a lo pah.\nKan bia hi luan tuk hlah seh law a tha lai. Mi nih an in duh hna lo caah nan sungh a si ko. CNLD nak in NLD kha mipi nih an duh deuh caah an vote a si ko.\nNan sungh le cang kaa in mipi kha “mi hrut, miphun daw lo, miphun tlau, ramkhel fian lo, cite le ngapih i lem khawh mi” nan hei ti hna cuh. Nan bia luan hlah seh. Nan lungput hi teinak hmu tlak lungput a si khe lo. Nan biachim hrimhrim hi teinak hmu tlak biachim a si lo.\nNanmah cu maw fim bik, nanmah cu maw ramkhel thei bik, nanmah cu miphun daw bik, miphun caah nan tuah nan tuanmi cu rak chuah pi uh ca, cuai kan thlai hnik lai.\nMi nih an kan duh lo, kan biachim ruang ah duh le tanh cu chim hlah. A huat bak in a kan hua tu an karh ti kha i theih uh. Zei ruang ah kan sungh? Zeidah kan i remh awk a si? Zeidah kan chambau? ti kha teh mifim nan si ahcun nan ruah? Credit: Sui Tha Iang FB Chungin lakmi si!


Myanmar Idol Judges Pawl Nih Theih Hna Sehlaw A That Lai Ning Cu Tha Tein Ral Rel Hmanh! – Chin World News Evening\nMyanmar Idol Judges Pawl Nih Theih Hna Sehlaw A That Lai Ning Cu Tha Tein Ral Rel Hmanh!\nNovember 27, 2019 Salai Van Hmuhning\nMyanmar Idol le Tlangcung Mi: Myanmar Idol Top 8 result show cu nan thin a tur cio lai tiah ka zumh. Zapi lungtling lo ngai in an lim ko khah! Nan mawh lo, kan mawh cio lo. Ka thinlung ah thil pakhat fiang ngai in a rak langmi cu Kawlram ah ‘Tlangcung Mi Kan Canvo” hi a si. Cun Kawlram politics leiah ‘Tlangcung Mi’ kan dirhmun tiang a ka ruahter.\nMyanmar Idol Season 4 nan thok ka ah khan kan Laimi hitlukin an thiam lai hi nan rat ruat ballo maw? Kan Laimi hawihlei in an rak thiam tikah nan hnahchuah hna i thlak nan duh tuk hna ah an mualphoh nan rak timh hna khan a thei ti maw? Kawl hla na sak ah na awcawi a pei deuh nan rak ti hna kha mu. A ngai te ti ko lo ahcun ‘kan holh a si lomi nan Kawl hla hi tluk thiam le ttha tein an sakmi hi nan i lawmh dingtu a si lehlam. Nanmah Judeges a ttuammi nih khan Lai hla sa ve tuah hnik ulaw nan awcawi hi CACC hmanh nih a hmaan ning an ttial kho hnga maw? Cun Mirang holh in comment zong nan pek ngai hna. Nan Mirang holh kha teh Mirang awcawi bakin nan cawi ve maw? Rak i ruat ve uh!\nKawlram milurelnak ah tlangcung mi hi mi tlawmte kan si. Nain, tutan nan Myanmar Idol ah tlangcung mi kan dintuai lo. Nain, Top 8 result show ah bottom 3 ah nan tthuttermi hna kha cu ‘haaaa’a ti hlei cun chim ding dang a um lo nan thlam a lang hei ti ko usih. A miak hmu lo cun nan tuah lo, kan theih thiam. Voting result hi a dik ning tein screen shot ah khan van langhter ulaw kan lung a tling tiah kan kut kan thlir cio hnga. Nain, Top 8 result show cu a mak ko. Tlangcung mi pakhat thlak duh ah Vote tambikmi pahnih tiah zumhmi ( Esther le nanmah Kawl nu) kha bottom 3 ah nan tthutter ko hna.\nBiadik si le si lo kan theihnak dingah kan naupa ‘Tan Khun Kyaw’ kong an chim pahmi kha van kan fianh te u. Biafiang nan thanh lo ahcun Tan Khun Kyaw kongah tlangcungmi kan lung a hniar peng rih lai, nain Myanmar Idol ah tlangcung mi kan dintuai lo. Cun, a cunglei i kan langhter bang vote pek cun tlangcung mi nih cun zeitluk kan thiam ko zongah pakhatnak cu kan la kho men lai lo, minung tlawmtam ah kan i thlau tuk. Credit: Hmung Hmung\nTan Khun Kyaw Hi Cu Pathian Nih A Umpi In Thluachuahnak A Pek Hrimhrim Ko Ngaihchia Lei Hna Khi\nBenjamin Sum Hringtu A Nu Nih An Konglam A Chimmi Cu Ngaihchia Taktak Asi


Rak share cio uh, pastors te le Public Relation Team Hakha nih rak hmu dih hna seh – The Cherry Par\nRak share cio uh, pastors te le Public Relation Team Hakha nih rak hmu dih hna seh\nRak share cio uh,pastors te le Public Relation Team Hakha nih rak hmu dih hna seh. Pastor pawl CDM lak ding kan sawm hna!\nCDM timi cu kan pom lomi, cozah ka si aa timi ralhrang pawl fialmi al/zulhlo kha a si. 1990s in Zomi Baptist Convention hruainak in CNF le Ralkap kar ah biaruahnak lam nan rak sial. Pu Chawn Kio zong nih an rak telpi hna i Chiangmai tiang nan rak phan. Asinain nihin tiang a tlamtling maw?\nA tu ah chunglai tlak phun in um nan itimh ttheo mi hi ruat deuh tuah uh. Ralkap zia cu na fanu na pek ahcun na nupi tiang an chut ding an si kha philh lo ding.Hakha nan luh ahcun zungah ca va la uh nan ti hoi…CDM kan aupi cuahmah lioah nannih nih zung kal nan fial hna. Zung ah ca va la uh nan ti hna. Hi ralhrang hruaimi hna hi cozah ah kan pom hna lo anmah tial piak mi ca zong kan herh lo.\nPastor pawl, Ralhrang pawl hi nan det khawh ve tung hna lo ahcun an in auh hna zongah tong ti hna hlah ulaw a tha lai. Anmah nih an duhmi paoh an in chimh an in chimh hna i nan hei ttin. Kan hnulei tuan deuh nan iton lioah nan tonmi ralhrang bawipa a min hmanh nan hal ngam lo khah!\nA tu hi daite um caan a silo bantuk in ttih lungin cawlcangh caan zong a si lo. Ping le pang i sukkhon dih sual a fawi te. Hitining hin cun kan mipi an lung nan der ter hna lai i CDF nan fale nan kan hloh dih sual lai. Cucaah Hakha Pastor pawl zong hi ralhrang cozah sinin CDM tuah ve dingah kan sawm hna! Salai Aung\n← Zualko; Pu Ral Tu cu Hriangkhan khuami a si i, hlanlio biaceihbawi a si.\nCNA/F hi power a ngei taktak mi ralkap bu ah kan ser khawh lo ah cun! →


ICJ Biaceih Zung ah Krismat Ding mi Burma Hruaitu hna – Chin World News Evening\nICJ Biaceih Zung ah Krismat Ding mi Burma Hruaitu hna\nNovember 20, 2019 November 20, 2019 Salai Van World News\nICJ Biaceih Zung ah Krismat Ding mi Burma Hruaitu hna: USA, Canada, Malay ummi Tlangcungmi hna pawlkomh bu zongnih Thanh Caa an chuah ve.Kue Pati pue Vankhel le Kencung chuan in athal padap in an tengh hna.Ref: Photo. 2019-11-19 ‘Nithum Ni’ ah Biaceih ding in UN ni caa achuah cang. 2019 December 10 ni ah Biaceih an si cang lai.\nMiphun pakhat acikor hloh ding in thahnawn nak kham ding in le Sualphawt ding ‘The Convention on the Prevention and Punishment of the Crime of Genocide’ timi tlangtar in Kambia ‘Gambia’ ram nih IOC timi Muslim hna pawlkombu ‘Muslim 57 fonh ai-awh’ in Netherland ram Tahei ‘Tha Hague’ khualipi ah taza acuai micu asi.\nDec 10,Suimilam 10am -1pm tiang Kambia nih achim hmasa lai. Dec 11, 10am -1pm ah Burma lei anbia ngai asi ve lai. Dec 12, 10am-11am tiang Kambia, 4pm – 6pm tiang Burma bia ngai asi ṭhan lai. Aho poah nih zalon tein lut chuak in ngai khawh asi lai. Hmanthlak le video kha man lo free in hman nak nawl pek asi lai. ICJ internet website in Live an thlah lai.\nHmunhma abitkau zulh in ram 2 Kuzale hna usa pek an si lai. Tanzung rianṭuan hna 2nd usa pek an si lai. Biangai aduhmi poah nih November 28 zingka hlan tiang cazin pek asi lai. Hmunhma ruangah cazin chiah hmasa mi usa pek ansi ve lai. Media rianṭuantu hna caah November 28 zamṭim tiang cazin lehkhan asi lai. Taza Cuainak aruang: Kambia nih OIC timi Islam ram hna komh mi bu ai-awh in le Rohingya kha nehnu ah namneh ti bak loding in Huhim nak le Khumzual nak kha Azipaw in ICJ nih rianrang in Biachah ding kha saduhthah bik mi cu asi.\nICJ Pianciazi Vuanci “Andrey Poska Kukin” nih acan thlen nawn nak aumrih lo tiah RFA kha achimh. Burma lei zong nih U Zaw Htay nih November 15 ni ah Upasi ning in kan Chimrel ve ding ah ready kan si ati ko nain Bialehnak an tuah kho rih lo ti asi. Saya Rung Kaw\nPosted by Saya Rung Kaw on Wednesday, 20 November 2019\nSaram Le Vate Hmanh Nih Duhnak Hla An Sak Lio Ah Zeiruang Ah Dah Minung Nih Cun Kan Sak Lai Lo?\nRak Chawn Hrim. US In Malay Ah Tlung In Nupi Tthi Mi Nih Nupi Or Chungkhar Laknak Kongah Theih Herh Taktak Mi\nGood News: Lunglawm Ngai Asi Kalay Lei Arak Kirmi SAC Mawṭaw Bom Puah Hnawh Atong Tam Ngai An Thah Hna\nBreaking News: Tedim Ah Mi Bawmchantu Phu Hruaitu Pahnih SAC Ralkap Nih An Tlaih Hna\nBreaking News: Sac Ralkap An Lut Taktak Cang Khuami Tam 10,000 An Zam Cang


Min Aung Hlaing Ralhrang Tangah A Rannak In Tuah Dingmi Thil Pawl! – Chin 11 News\nMin Aung Hlaing Ralhrang Tangah A Rannak In Tuah Dingmi Thil Pawl!\nPosted By: chin11news April 12, 2021\nMyanmar Mipi Runvennak a Rianrannak in Tuah ding in Ms Yanghee Lee nih UN a Hal! Pagu khua ah ni khat chung lawng ah minung 80 leng an nunnak a liam hnu ah atulio Myanmar kong ruahnak petu (Special Advisory Council of Myanmar, SAC-M) chungtel Ms. Yanghee Lee nih Myanmar mipi runvennak a ran khawh chung in tuahpiak awk ah UN General Secretary sin ah a hal.\n“Myanmar ram ah upadi zulhnak a um ti lo i, ttihphannak nih a chilhmi ram ah aa chuah cang,” tiah nihin ah SAC-M zong nih cathanh an chuah. SAC-M chungtel a si pin ah Myanmar ram nuhrin covo kong ah UN palai zong a simi Ms. Yanghee Lee nih, “Pagu ah a cangmi tuksaphur thil sining hi minung ruahnak hmanh nih a phan kho lo. Zingka tein Myanmar ralkap nih an kah hna i, minung a bubu in an thah hna. An thahmi hna miruak zong ruru hranghrang in ningcang loin an tuahtopiak hna. Cun, mi an thahnak tehte pawl zong hloh an i zuam. An runven hna ding a simi rammipi kha anmah ralkap lila tu nih tuksum in an thah hna,” tiah a chim.\nSAC-M chungtel a si veki Chris Sidoti nih, “Myanmar ram cu ttihnung tuahsernak in a khatmi thil sining ah a phan cang. UN General Secretary nih a nawlngeihnak vialte hmang in Myanmar ram ah a cang cuahmahmi thahnawnnak hi a kham a herh cang,” tiah a chim.\nUN General Secretary nih amah pumpak hrim in Myanmar ram le Southeast Asia ah a kal ding in le UN Security Council auh tthan i Myanmar rammi hna runvennak ca ah R2P program nunter khawh ding in aa zuam a herh, tiah SAC-M nih nihin ah a chuahmi cathanh ah an langhter chih.\nApril 9 ah Pagu khua ah Myanmar ralkap nih minung 80 leng an thah hna pin ah minung tampi an umnak theih loin an tlau. Thla 2 fai chung ah Myanmar ralkap nih rammi 700 leng an thah fawn hna. SAC-M chungtel Marzuki Darusman nih, “Myanmar ralkap nih suimilam ttem in mi an thah hna. Hi bantuk tuksum tuahsernak hi ngol zokzok hna seh. An tuahsernak hi anmah lila nih an zun caan a phan hrimhrim ve lai,” tiah a chim. Credit: The Chin Journal


RUAHCHUK CHO: AN LUNGDONGH SUAL LE BANG AHCUN – The Chinlung Post\nRuahchuk Ruahcho: Ralkap tax pek lo, ralkap thil cawk lo le electric bill pek lo, timi pawl tham cu lamcung ah duhlonak langhtertu pawl le CDM an um ti lo hnu tham ahcun ralkap pawl rian an ngei ti lai lo i cuhna pawl cu an luhnawh hna lai i an hrocer hna lai, an tlaih hna lai, an thah rih hna lai, an thawl hna lai, an mei an hmih piak hna lai, cuhna pawl zong cu a lung a rak dong ve cangmi an si cang lai caah ralkap nih cun fawi tein an king duahmah ko hna lai.\nCu hna pawl an lungdong sual le bang ahcun CRPH cachuah tham cu thlitu lakah favai pumh bantuk menmen khi asi ko lai. Ralkap nih an ngei ti lo hnu le an rawl a tam rawh phawt phawt tham ahcun na sian zong sian lo zongah na ngeihmi paoh kha an in chuh khawh viar. Vom rem sual bantuk men adi kho.Duhlonak langhtertu temtuarnak le aunak le CDM thawng hin dawh CRPH zong cu a dir khawh ko cuh. Hi hna pawl thawng hin dawh UN, EU, US le ASEAN zong cu a holh ve ko cuh.\nHi hna pawl an lungdong cang hnu phawt phawt ahcun CRPH le tlangcung hriamtlai pawl zong nih zeihmanh an lumter kho hlei ti lai lo. Faktuk in ai vua cang i a tha a dituk cangmi vuak ter nawlh than ding cu UN le US hmanh nih an forh kho ti hna lai lo dah.Cucaah a lum lio te hin Tlangcung hriamtlai pawl nih anmah le umnak (state) cio ah thih le thih, nun le nun, tiin ralkap pawl hi an i rin lo tukin luh hnawh viar hna seh, khua le khua pehtlaihnak vialte zong chat viar hna seh.\nYangon, Mandalay le Naypyidaw zongah mipi nih cozah meithal chut ve hna sehlaw gas bomb he an thiam ning paoh in ralkap rak buai hnawh ve hna seh, CRPH nih EU or US sinah Drone le hriamnam tha deuhmi hal seh. R2P bawmh hal le ramdang ah ralkap pawl mualphoter luklak i timh caan asi ti lo i, ICJ le ICC luklak ah MAH tazacuai tim in caan rauhter sawhsawh ti hlah seh, a si kho lo tukmi asi. ICJ nih MAH cu a palh an ti zungzal cangmi asinain aho nih dah Myanmar ah cun ra riangmang in a vun tlaih lai i?\nCu bantuk cun Myanmar hi tu duh taktak hna sehlaw 1962, 1988 le 2007 lio ah khan an rak tuk diam cang lai si. Cucaah Civil mi thih tam ding kan duhlo caah asi ti caan asi ti lo. Tih le phang lengmang in va nun zungzal nak cun voikhat thih ah thih lawlaw khi a tha deuh, tiah phung thluk ah a um khah. Zeipaoh nih caan an ngei le mipi an lungdong hnu kum 2022 hnu hna ah cawlcangh i timh ding asi lo.\nKa chim ngam bakmi cu CDM le Generation Z pawl an lung dong hnu i zeihmanh an tuah ti lo i an mah le rian cio an tuan hnu cun zeizong vialte khi a dih taktak cang ti nak khi asi ko cang lai. Cucaah hi ralkap hi tei taktak kan duh ahcun a rannak bak in phisin ahaumi asi tiah ka hmu. Ralkap cu an kua pih tiang an tang lai timi cu theih cia asi ko caah an lungdong phun cu hngah i timh ding asi lo, vomrem sual kan lo ko lai, rawl loin kan thah lai ti hna i ti sual lai u cih an rawl tam ahcun na thil kha anmah thil viar asi lai khah, cucaah mipi lungdong hlan ah hriam hman thiam an herh! Credit: Chelsea Bawi.


Mahtluk Pitar Kum 80 A Tling Cang Mi Hna Hi Ruang I An Thah Mi Hi Cu Lung A Fak Kho Tuk – Onlinenungak\nMahtluk Pitar Kum 80 A Tling Cang Mi Hna Hi Ruang I An Thah Mi Hi Cu Lung A Fak Kho Tuk\nMyanmar ram Pago ramthen Kywe Phyu Mah khua i thil cang mi a si i,pitar kum 80 mi cu minung pahnih nih sui tumbul duh ruang ah an thah. Sui tumbul an lakpiak hnu ah a ruak cu ramlak ah an hlonh i cu a ruak cu ruhro a can hnu ah biafiang an theih.\nOctober 25 ah Kywe Phyu Mah khua pawl nih an khua leng ah ruhro an char i nu thilthuam zong a um chih. mah bak cun a rianran nak in palik an chimh colh hna i, a ruh cu an check i October thla thok i a rak tlau mi pitar kum 80 minung i a ruh a rak si nak kong cu fiangten an theih.\nPitar chungkhat pawl zong nih an intang a it mi pitar a rak tlau nak kong cu October thla thokah palik an rak theihter cang hna. A chung le pawl zong nih sui tumbul a neih nak kong cu palik pawl an rak chimhcang hna i cu ruhto an hmuh nak zawn ah cun sui tumbul cu an hmu loh.\nCuti cun,sui tumbul a cawk nak dawr min le sui tazeih hmang in palik pawl nih cun, pawngkam minung sin ah dothlat nak an tuah i, sui zuar mi an um maw tiah an hal thluahmah hna.Palik pawl nih sui tumbul a zuar mi an kawl hna timi cu,Kywe Phyu Mah khua pawng Way Kyi khua i a um mi U Thuang Lay nih a theih i, a sin ah sui tumbul a zuar mi an um tiah palik sin ah cun a chimh hna.\nSui tumbul zuartu cu Kywe Phyu Mah khua mi Bo Sai ( kum 31 ) timi a si i palik nih an lunghrinh ruang ah thil sining an hal. Bo Sai nih cun a hawi pa Toy Win he zan khuamuih hnu ah pitar ai hngilh lio i an va thah nak kong le sui tumbul an phawih piak i an thah nak le a ruak an hlonh nak kong cu palik sin ah a chimh hna.\nCuruangah Bo Sai le Toy Win cu palik nih lainawng case an siampiak hna i, phunglam ning bantuk in an bia ceihpiak ding ah an hruai colh hna. (Myanmar News Journal)


Suu Kyi Le Aung San Nih Federal An Hrial Le Hrial Lo Cu Hi Ca Na Rel Hnu Lawngah Na Fiang Lai – Chin World News Evening\nSuu Kyi Le Aung San Nih Federal An Hrial Le Hrial Lo Cu Hi Ca Na Rel Hnu Lawngah Na Fiang Lai\nSuu Kyi le Aung San nih Federal biafang an hrial maw hrial lo zoh tuah usih: Daw Aung Sa Suu Kyi le Aung San nih federal an hmang lo, an hrial ti mi hi ruat deuh tuah usih. U Thein Sien le U Thura Shwe Man nih federal a hman. Biafang hman le hman lo cu maw kan buaipi taktak ko. Asinah a hmang mi hna nih zei federal taktak dah an pek khawh hna. Federal a chimtu pa chan ah phunghram zeitluk in dah an rak fehter ne.\nFederal biafang hman tung i phunghram fektur i tlaih cu tu phaw aih in tu sa ei hmang an si ko lo maw? Federal biafang cu styl thoh duh ah maw a hman ne nga? Federal biafang chim tung i Federal he aa ralkah mi phunghram fehter chinchin cu federal zeirel lo, le ngakchia bantuk in inn te tiamnak mawnu lenh in i lenh he aa lo. Aungsan le Suu Kyi nih Federal biafang an hman. An hman caah pei “Federal ti le Pyitawngsuu cu aa khat a ti fom cu. Federal pek kan ti mi cu a federal biafang khi a si lo, federal zaukphung tu khi a si deuh.\nTahchunnak rawl na ei tik ah meh ka suah tuah na ti tik ah voksa/ arsa ka suah ti theng in kan chim lo, meh ka suah tuah kan ti ko. Pawcawmnak lo kan tuah tik ah facang cinnak lo, fangvui cinnak lo, anthur cinnak lo kan tuah” kan ti theng lo, lo kan tuah kan ti ve ko, lo kan tuah ahcun thlaihring phun kha cincio a si cu hngalh viar a si ko. Aung San le Suu Kyi nih Federal biafang an chim le chim lonak in Federal ramkawmh lei aa kal kalpi maw ti kha a biapi deuh. Baibal hmanh ah Pathian nih thil min a auh ning le sining aa dang mi a um.\nGenesis 4:25, 4:1-25 chung kha rel hman. Adam nih Eve cu a hngalh than i fapa a hrin tin a hmuh lai. Tuak tuah, hngalhnak sawhsawh in fa hrin khawh a si maw? Hngalhnak sawhsawh in fahrin sawhsawh siseh law kawl ram nu vialte hi zeizat remruam dah fa an hrin lai. Milu a tambik ram hmanh kan si lai. Hi ka ah Baibal nih Hngalh ati mi hi nule va sinak tuah kha a chim duh mi a si cu. Cu bantuk in Aung San le Suu Kyi zong nih hi biafang an hman lo caah federal cu a si kho lai lo ti hna hi thukpi ah hram thla lo mi politic a si. Federal biafang hman lo in federal zauk phung hmuh khawh a si. A min nak in a policies le uknak pi taktak kha kan duh mi a si. Federal zauk phung cu federal min hmang lo zong in a policies zong in hmuh khawh a si.\nFederal cu tithawl bantuk a si i a chung um mi ti taktak kha zauk phung/federal policies le kan duh mi cu a si. Zeibantuk tithawl aa kan pek zong ah a chung um mi ti kha dintlak ti a si ahcun kan duh mi a si ko. Cubantuk in federal min le biafang hi ka duh mi si loin federal chung ah a um mi zauk phung tu kha kan duh mi a si awk a si. A min te hna kan buai mi cu ahmai ah fong loin hnu ah a kir than mi party kan si ko hih. Ref: The Voice Of Democracy\nHram A Ngei Lomi Ramkhel Party Cungah Um Hlah, An Tlukpi Lai. NLD Te Ah Um Ko


Khrihfa cu Coronavirus nih a teih hna lo titu Pastor David Lah tazacuai tong | THE CHIN EXPRESS\nKhrihfa cu Coronavirus nih a teih hna lo titu Pastor David Lah tazacuai tong\n“Khrihfa cu coronavirus zawtnak nih a teih hna lo…” tiin thawngṭha a chim lio online ah a tartu Pastor David Lah cu zawtnak a ngeih cang pinah minung 3 he tazacuai a tong chap rih.\nMarch 13 thok in ‘minung tampi nan i pum lai lo…’ tiah cozah nih nawl a chuahmi an zulh lo ruangah palek nih Yangon Palek Sakhan 2 taza an cuai hna hi si.\nYangon ramṭhen Mayangone penguk bawi U Ye Win Aung nih, “April thla thok ah Pastor David Lah nih khrihfa pawl a pumhpi hna caah amah telh in aa pummi minung 20 hrawng zawtnak an i chawn,” tiah a chim.\nTaza an cuaimi hna cu;\nPastor David Lah,\nPastor Saw Kwe Wah,\nU Saw Ray Gandi le\nU Wai Tun an si.\nBiaceihzung nih an sualnak a hmuh hna ahcun kum 1 tiang thongthlak an tong kho.\nVawlei cung ramkip ah coronavirus zawtnak in minung 2 million deng an zaw cang i 130,000 deng an thi cang.\nKhrihfa le Muslim i pumhnak hmun in zawtnak tambik a karh.\nMyanmar ram zongah zawtnak ngei hmuhmi dihlak 74 an si cang.\nPastor David Lah nih March thla dongh lai ahkhan, “Jesuh nan zumh taktak ahcun, coronavirus zawtnak nan ngei lai lo tiah aamah ka khan,” tiin online ah sermon a tar.\nKan hngalh awk a simi cu, Pathian a zummi paoh zeitik hmanh ah an zaw lai lo i an thi lai lo tinak asi lo. Zei tluk Pathian na zumh zongah na zawt caan le na thih caan um ko lai. Cucaah ngandamnak lei thiamsang nih an chimmi le cozah nih nawl a chuahmi cu zulh khawh i zuam cio usih.\nBible [Rom 13:1-2] zong nih, “cozah nawl zul uh, zeicatiah cozah cu Pathian nih a thimmi si. Khuazei hmanh ah Pathian thim lomi cozah a umlo. Cucaah a umnak ram upadi a zul duh lomi paoh cu Pathian nawl a zul duh lomi an si, i dantatnak nih a zulh hna lai,” tiin a kan cawnpiak.\nRef: The Irrawaddy English le Reuters


NLD-Thantlang Nih Miphun Min An Chiatternak A Ruang? – Chin World News Evening\nNovember 29, 2020 Salai Van Chin News\nNLD-Thantlang hruaitu pawl nan rian i phuak U! Biahmaitti: Atu lio NLD-Thantlang hruaitu cheukhat tuah sernak kong he pehtlai in Mipi pakhat dirhmun in le Chin miphun a si vemi pakhat dirhhmun in ka zoh tikah ningzah celh ding a si lo. Ziah ti ah cun kan Thantlang peng caah a ttha bik tiah kan thimmi hmanh nih hi thluk zir le rianttuan tak tak hlan ah eihmuarnak tuah colh cu kan hawidang peng le ram dang pawl nih Thantlang peng le kan Lai mi hi zei tin dah a kan hmuh hnga tiah ka ruah ahcun thin a hung tuk i ning zak tuk zong asi. Hi thawng ka theih ah a hlan ah ka rak rel balmi tuanphung pakhat ka vun i theih tthan.\nTuluk tuanphung: Mah tuanbia cu Tuluk tuanphung pakhat a si i a tu lio kan tonmi fim chimtu pakhat a si hrim lai tiah ka zumh. A tuan bia cu “rang cit in khualtlawng pa pakhat nih lamkam ah lam kal khawh lo tiang in a harsakmi pa pakhat a hmuh i cu a harsami pa cu bawmh ding ah a rang cung in a ttum i harsami pa cu rang cung ah a kai ter ti a si. Asi nain harsa ngai in a um mi pa cu rang cung a kai bak ah fir ding in rang cu a tlik pi ti asi.\nKhualtlawng pa nih a hnu lei heh tiah a dawi liopi ah rang firtu pa nihcun kan hlen a si kha na thei lo tih, ka dawi ti hlah na ka phan hlei ti lai lo tiah a ti ti si. Asi nain, khualtlawng pa nih cun rang na ka pek tthan ding ah kan dawi lo rang kha cu i lak ko biacah kan duhmi a um i kan dawimi a si tiah a leh ti si. Mifir pa nih cun ziah rang i lak ko bia kan cah lai ti cu tiah khuaruahhar ngai in asi ah cun na phanh nak hmun ah dir law ka dir ve lai a ti i an dir veve ti a si. Cun khualtlawng mipa nihcun rang firtu pa cu lam hlat nawn in hi tin bia a cah ti a si.\n“Mi a hopoh nih zeitin dah rang na ngei ning a si”? an i ti ahcun a tu naka hlenmi hi chim hram hna hlah mu tiah a ti ti a si. Mifir pa nih cun ziah a ti tikah a lehmi cu “nangmah nih na ka hlen i na firnak kong na chim hna a si ahcun lam kam ah biatak tein harsami le a hmanning tein bawmhhaltu hna an um tik ah a hohmanh nih an zum ti lai lo i an bawmh duh ti sual hna lai lo caah harnak a tong taktak mi pawl caah ttih a nung tuk” tiah a leh ti si. Cu caah kan thin phan mi cu mah na ka hlenmi thawng a theihmi poh nih biatak tein a harsamii pawl bawmh an duh ti sual hna lai lo ti kha a si zangfah tein a hohmanh chim hram hna hlah tiah a nawl ti a si. Mah bia a theih hnu ahcun mifir pa cu a ngaichih i khualtlawng pa rang cu a pek tthan i ngaithiam a hal ti a si.\nKan tonmi thil ah tuanphung nih a kan hmuhsakmi: Hi tuanphung nih a kan chimh mi cu kan mah kan tthat lo ruang ah a ttha komi, le dingfel in a um ko mi hna zong sual phawt an ton lai i thil ttha a tuah komi cung zong ah zumh lonak a chuahter kho cu caah tthat lonak kan tuah sual ahcun i ngaichih in nawlnak kan tuah hrim hrim a herh ti kha a kan hmusak mi a si. Cu caah NLD-Thantlang chairman le tender ngah ding ah sign a thu tu pawl nih mipi hmai ah an sual ngaichih in mipi ngaihthiam halnak an tuah hrim a herh ve.\nNLD-Thantlang nih Miphun Min chiatternak a ruang hna: Chin ram cu 2015 in nihin ni tiang ah Kawlram chung ah eihmuarnak tambik ram le phung ning zual loin rian ttuan a tambik ram tiah Asia Foundation nih a thanh. Si hmansehlaw, zei ruangdah a si hnga ti hi Mipi nih kan rak i fiang tawn lo, kan rak zumh tawn lo. A si nain “thil dikmi cu thuh khawh a si lo” tiah phungthluk ah a um bantuk in atu cu NLD-Thangtlang hruaitu pawl nih an tuahsernak cu a lang cang ko.\nHi NLD-Thantlang hruaitu pa nih tender ngah khawhnak ding caah company pawl min a thut piakmi hi NLD kan policy a si lo tiah NLD-Thimnak Bualconak Bawmchantu Committee nih thanhnak a tuah lawng si loin NLD CEC chungtel a si mi Dr. Myo Ngut zong nih kan policy a si lo, thimnak lio in bualcho khawh ding kan sermi committee pawl nih thanhnak an chuahmi ca zong buar a si.\nCu caah danthatnak kan tuah lai tiah ati cang. Cucaah ziah NLD party Myone lutlai pakhat nih NLD phung le phai hmanh thei lo tiang in maw phaisaa cu NLD-Thantlang lutlai pa nih a duh. Chim ko ahcun NLD- Thantlang nih kawlram pumpi NLD hruaitu (Daw Aung San Su Kyi telh in) pawl le NLD dirhkhamh tu pawl mual a photer cang tinak a si. Cu lawng si loin Asia Foundation nih a eihmuarbik le phung ning loin rian ttuan a tambik ram a si tiah a kan tinak cu NLD-Thantlang tuah sernak nih Mipi theih in a hmuhsak cang.\nCun Party bawmtu pawl Tender ngah ding in min thutpiak hi kawlram chung ah 2010 cung lei kan thei bal rih lo. A sinain, NLD-Thantlang hruaitu cheukhat an bia kan ngaih tikah kan tuah tawnmi a si ti phun in an chim caah NLD-Chin hruaitu pawl le NLD dirkhamh tu pawl zong min a chiatter chin chin cang. Ralkap party tiah ti theo mi USDP hmanh nih ti hin tuah a rak um bal rih lo i kawlram hmanh zong ah a um bal lo mi a si caah NLD-Thantlang hruaitu a tuahsernak cu Thantlang peng min a chiatter, Chin ram min a chiatter lawng si loin NLD-Center hruaitu pawl le vawlei cung um NLD dirhkhamtu hna zong mihmai khap loin a tuah dih cang hna.\nA ruang cu Kawlram ah a um mi media ngan vial te nih NLD-Thangtlang hruaitu min a thutmi catlap cu an tar dih cang an tial dih cang. Cu lawng si loin Asia Foundation, UNDP, tbk INGO le NGO pawl nih an ca chung an i lak dih cang caah NLD-Thantlang lutlai min sen a telmi cu Vawlei pi theih in a cul dih cang ko. Cu caah NLD-Thantlang kong he pehtlai in mi tampi nih hi pa hi a hodah a si, khoika khuami dah a si, zei peng ah a um mi dah a si, zei rian a ttuanmi dah asi, zei miphun dah a si ti cu an hlat thluahmah cio cang mi a si.\nA hnu bik ah cun Thantlang peng um mi pa, Chin miphun pa, NLD- Thantlang hruaitu pa, Thantlang Pyithu Hluttaw palai pa ti a si cang ko. Thantlang cu CNF zung umnak a si i Chin ram huap in Thantlang ah bochanmi hruaitu an tam bik tiah ruah lio ah a tu cu tthatnak lein si ti loin fir le eihmuarnak ruang ah vawlei pumpi hmaikhap loin kan um cang.\nBiafunak: Minung cu a palh thiam kan si, ngaihthiam khawh zong a si ve. Mipi caah rianttuan ding kan i timh ko a si ah cun mah pumpak hlawhtlinnnak cu kan chiahtak hrim a herhmi a si. Mifir pa nih ka palh ti a theih i a mah ruang ah mi tampi a hman ning in thil tuahtu hna sualphawt an ton sual lai a phan in aa ngaichih bantuk in kan i ngaichih cio a herh. Cu cu khrifa nun zia zong a si.\nCun kan tin kan co mi thil hi mi kan hlen hna ruang ah a si sual maw, zir ruang ah a si sual maw, mi kaa le kut in raw eimii bantuk kan si sual maw, kan lungthin tak tak in ram kan dawt loin kan i dawtter a si sual maw, LangAk si i Awtaw hmul kan i bunh sawh sawh a si sual maw i ruattthan u sih. A ruang cu ram le miphun dawtnak lungput tel loin rian a ttuanmi MP palai pawl hna ruang ah ram dawt nak lung put tak in rian a ttuanmi zong Mipi nih zumh ti lo a fawi te cang.\nA tu tiang zong hi Mipi tam deuh nih cun ram le miphun caah a pe mi Palai poh hi fir hmang, eihmuar hmang rian ttuan huaha loin Naypyidaw ah vah hmang Tender a sawk khotu phaisaa ngei company hna ca lawng ah rian ttuan hmang mi in ruah dih a si cang. A ruang cu NLD-Thantlang hruaitu pa thil tuahmi le kan MP palai hlun pawl nan rianttuan ning a tthat lo ruang ah a si. MP hlun pawl nih nan Mipi hmai ah an lang bal lo, Tender bawh in le rian ttuan huaha loin Naypyidaw ah vah nan hman caah asi.\nZiah ti ah cun nangmah rian nan ttuan lo ruang ah kum (5) chung mipi nih kan covo kan sunghmi a tam. Cu caah MP palai pawl nih rian dingfel tein ttuan i zuam u law a tu lio NLD-Thantlang hruaitu pawl nih phung ning loin rian nan ttuan caah nan tuah sernak kong ah ttuanvo laknak langhter in nan rian i dinh in Mipi sin ah ngaichihnak le nawlnak nan tuah hrim a herh. Salai Dokhar


2021 Kum Kawlram Politics Ka Cuanh Ning – Hakha Cherry\nTu zing ka thawh leh cangka in Daw Aung San Suu Kyi le SG Min Aung Hlaing nih kumthar biacah an chimmi ka ngai hmasa, Hi hna 2 an bia ka ngai hmasa nak aruang cu; atukum 2021 ah hin zei hi dah abiapibik ah an tuah lai timi theih ka duh caah asi, Daw Suu nih a tukum cu a bikin remdainak hi papek in kan tuah / ser lai tiah achim, SG Min Aung Hlaing zong nih remdainak ser hi a tukum kan ihmaithlakbik mi cu asi tiah ahun chim ve,,Ramhruaitu hna nih kumthar biacah ah an chim tonmi khi kumkhat chungah abiapibik mi rian an ttuandingmi kha rammi hna sinah thawng an hun kan thanhmi asi caah,Atutan Daw Suu le Min Aung Hlaing nih a tukum ah papek in an tuahdingmi thawng an hun kan thanhmi hi thawng ttha pakhat asi, Sihmanswhlaw an chimning tein an tuah taktak lai maw? ti bel te cu; acaan nih bia achim teh ko lai,\nRemdainak an sernak hi kum asau cang nain, hmai akal khawh lo i, hnu lei zong aathawn loh, Datsi rawn lomi Car / Mawtaw bantukin adirnak ah adir peng rih, Cucu atulio remdainak adirhmun cu asi, Remdainak hmai akal khawhlonak hi aruang tampi aum l, ‘cu chungah aruang nganbik asimi cu; hriamtlai cheukhat he kahngolnak atuah khawh lomi hi asi, Khelkhat in kan chim ahcun atutiang remdainak hmai akal khawhlonak aruang bik hi hriamtlai cheukhat he kah ngolnak atuah khawh lo caah asi, Cucaah atukum Cozah nih remdainak akalpi tikah hin kahngolnak atuah lomi hna he ichawnhbiak khawh hi abiapi bik mi cu asi,\nZei asi zongah 2021 kum hi remdainak hmai akal taktak lai maw? timi hi Nortthern allliance hna abikin FPNCC he zeitluk indah an ichawnh khawh timi nihhin bia tampi achim teh lai, Nortthern alliance pawl le Cozah an ichawnhmi zohtikah kum dongh lei khan’ duhsa tein hma ahun kal cuahmah, Hi tihin hma ahun kalnak aruang hi Japan palai asimi Sasakawa hmalak nak hi aruang ngan ngai asi ve tih ning law ka palh lai lo dah, Cozah le Northern alliance ichawnh khawhnak ding ahhin China nih remdainak palai akal pah ton nain, Kawl ralkap nih Northern alliance pawl hi an hnulei in na bomh hna tiah a zumh lo caah,ei chuak lo bar chuak lo ah ai cang ton, Khatleiah India Cozah zong hi palai ah kal ve sehlaw Northern alliance pawl nih an zumh ve lailoh, Aruangcu; India ralkap le Kawl ralkap hi hlanlio tein nihin nitiang aibomh zungzalmi an si caah Northern hriamtlaibu nih hin Kawl ralkap leiin na ttang tiin an zumh ve lai lo i, eibar ngaingai anchuak ve lailoh,, ka chimduhmi cu; Japan Cozah hi Kawl Cozah zongah attang lo i, Ramtang hriamtlaibu zongah attang loh, Hiruang ahhin Japan palai Sasakawa hi Cozah le ramtang hriamtlaibu kar ah hlawh atlingmi palai ttha ahun sikhawhnak hi asi,\nAcunglei ka chimbang khan, Kumhlun adih lai hrawng ah abikin Election dih hnu khan politics boruak ttha ahun chuahnak tete aum len, Cu hna chungin alangsar deuhmi hna cu; AA le Kawl ralkap an ikap ti loh, Min Aung Hlaing kha UWSA hmunhma ah avakal i anhhruai tu hna he bia ttha tein an iruah khawh, UWSA hi FPNCC ah haotu an si caah, Northern alliance pawl he ichawnh khawhnak ahcun an biapi tuk, Ka chin ramah Min Aung Hlaing avakal i Kachin baptist convention upa hna sinah Kachin ralzam hi kir cang hna seh, KIO/A an hmunpi hi kakap lailoh ava ti hna, Arakan army AA nih NLD palai antlaihmi hna le kawlralkap an tlaihmi 3 hna cu tuzing kumthar ni bakah ahun thlah hna, Adang chimding zong an um len rih, Ka langhter duhmi cu; Kawlram politics asosang ngaimi kha duhsa in ahun daipah thluahmah, Atu ning tein thil ahun kal ahcun 2021 kum hi remdainak innka kau deuhin aa awn hrim hrim teh lai ti hi ka zumhning asi,\nKhatlei ah politics kan timi hi kapkhat lawngin zoh awk attha ton lo i, aphenah zeidah aum timi hi zohchih khawh hi abiapi ngai ton, 2020 thimnak adih hnu khan Min Aung Hlaing hi ahun nem deuh ngai, Daw Suu zong tlangcungmi cungah apolicies aa hun idannak tete aum ve, Atubantukin an thinlung le an ruahnak aa hun idangnak hi anmah pahnih kar izuamcawhnak ruangah ahung chuakmi zong asi khawhmen tiah aruat mi zong an um, thahchunnak ah politics ah credit lak an duh veve caah aho nihdah remdainak aser kho deuh tiin an izuamnak ruangah atubantuk in politics boruak ahun dai deuhnak hi asi khawh men ko. Zeipaoh va si sehlaw anmah pahnih politics credit an icuh ruangah Tlangcungmi kan lampi akau deuh asi ahcun kan ilawm chin tuding khi asi.\nSnow / hawhra tam deuh atlak kum ahcun kum avui deuh ve an tibang, Kum hlun dongh lai ah Kawlram politics boruak ttha ahun chuakmi hna nihhin aluanciami kum nak cun remdainak lampi hi akau ter deuh teh lai ti hi ka zumhning asi, Atawinakin chim ahcun kum hlun nak in atukum hi kan kum avui deuh teh lai,Credit-Van Neih Thang


Theihtlei Archives - Page 30 of 30 - Khuaruah Har News\nRuahlopi in Super Glue na benh sual tikah fawitein then than ningcang\nSuper Glue konglam cu kan theih cio ko laidah ka ti. Kan ram chungah kan hman tukmi asi tikah dawr kip ah hmuh ding a um tawn. Super Glue kan hman tikah a can ah cun kan kutah abenh tawn i then awk har takin le kan vun tiangin fahnak\nA pakhat nakah cun khuapi chung tiangin ti arak ngan cang timi langhtertu hmanthlak hna cu rak zoh tuah hnik. Tuchan kan vawlei ah cun khuapi chung tiangin ti arak ngan cang tikah mitampi hna nih harnak kan tuar theu tawn. A pahnih nak ah cun aluancia kum 100 hrawngah\nKusma Vati tiah kawh mi India nu pakhat nihcun thetse hna cu arak eitawn konain sibawi le sinah voikhat te hmanh arak izohter ballo. Mah tarnu nihcun thetse einak nihcun ngandamnak achuahpi tiah a chim. Kusma Vati cu kum 78 asicang i kum 60 leng cu thetse lawngte arak einak\nKan put pungsan hmangin kan umtu khuasak ning tampi alanghter khawh. Na kut dong pungsan hna cu zohin sualnak tuah le tuahlo hmanh alanghter khawh. A bikin na kutpi nihcun kut cang pahnih lawng angeih ruangah khan amak khun nak asi. Mah kutpi ruangah hin pei saram dang he kan\nNulepa hna dihlak nih ralrin tak tak kan herhmi pakhat cu kan fale umtu khuasak ningcangah hin asi. tutan kan rak langhter dingmi zong hi kan fanau le nghakchia pawl nih mahbantukin anthut asi ah cun dan colh asiloah an thutning remhter colh ah atha mi konglam asi. Nghakchia hna\nKeimah bantuk lothlotu hna hrangah tisik anhnah man le facang man atlaktuk lioah rungrul thahnak sivai hnacu man fakpiin kan rak cawknak phaisa thumhkhawhnak dingah keimah pumpak nih kum 2 chung facang khuacan pali chung karak hmanbal cangmi khuhsipi hnah rungrul thahnak sivai hi rak hmang ve tuah. Khuhsipi hnah\nKan Laimi zong tampi an umnak, US ram Florida state, Jacksonville khuapi ah kum 20 a simi nungak nu cu nau a pawi. Hi nu hi a pasal bantuk in umpi cuahmahmi (nupa sualnak tuahpi pengmi) tlangval pali a ngei. Atu a nau pawimi zong hi, cu tlangval pali hna


Paletwa Kaladan Hleipi Cu AA Hriam Tlai Pawl Hna Nih An Rawh Piak Hna Cu A Pam Ve Taktak — Salai Ephraim Thawngpang\nMarch 16.2019 lio i AA hriam tlai pawl hna nih Kaladan hleipi an rak khangh piak mi hna konghe pehtlai in Chin ram Sipin bawi U Soe Thet nih a chim ningah cun mah hlei dongh mi hi Paletwa nih Kaladan hleipi sernak dingah Tilawng bak in Yangon ah thirkual lianmi 300 renglo an phurh hnu ah an sermi a si.hi Kaladan hlei a tuahtu hna hi Paletwa an si tiah a chim.\nAA hriam tlai pawl hna nih an khangh piak mi hna mei nih a kangh dih hnu ah a a hlei vuang thil zei maw hna cu hmanrua an si ti hnga maw tiah Japan pawl hna nih zohfelnak an neih piak hna i,”Japan pawl hna nih an chim ningah cun Kaladan hlei sernak caah an rak hman mi thir le alumanian pawl hna cu hman khawh t’han an si ti lai lo”tiah an chim.\nPaletwa,Kaladan hlei AA nih an rawh mi photo.\nChin ram Sipin bawi U Soe Thet nih cun AA pawl hna nih Kaladan hlei an khanghmi hi mei nih a liah dih ko na in a khangh khawh dih lo mi thir zei maw an um i cu thir pawl hna cu Kaladan hlei ser than nak caah hman khawh t’han an si te hmanh maw tiah kan rak ruah.asinain Japan pawl hna nih an zoh tik ah cun zei hmanh hman khawh dingmi an um t’han lo tiah an chim a ti.\nHi Kaladan hlei JF3 company nih a rak ser lio ah hin kawl ram phaisa in Ks.491040000 an rak dih.AA pawl hna nih mei in an khangh dih ko na in hi hlei an rak sernak hmanrua zei maw hna cu IKBZ company nih amahkhan in a rak sermi thilri tampi a tel caah an kang kho dih lo.cun pin ah IKBZ company nih serthar nak ding caah thilri tampi hlut t’han dingin U Kyaw Lin nih a chim.\nTagged Paletwa Kaladan Hleipi Cu AA Hriam Tlai Pawl Hna Nih An Rawh Piak Hna Cu A Pam Ve Taktak\nIraq Nih France Rammi Hna Cungah Lehrulhnak A Tuah Ning Cu Dah Ngai A Poituk Tung An Karlak Ah Buainak →\n← Kawl Ram Chungah Hursi Ningcanglo In Caan Saupi A Zuartu Cu An Tleih Khawh Taktak Cang


Sung Tin Par: Naihrawng cu ka fale ka umpi deuh hna | THE CHIN EXPRESS\nSung Tin Par: Naihrawng cu ka fale ka umpi deuh hna\nSung Tin Par: Ka fale cu ngakchia an si rih ruangah keimah nih ka umpi hna. Ka fapa Lian Tin Sang cu sianginn a kai cang. Ka fanu Jubilee Dawt Mi Par cu kum 1 lawng a si rih. Ngakchia an si rih tikah keimah nih umpi hrimhrim ka duh hna.\nAtu lio cu fur caan a si bang rian a tamtuk lo. Cu ruangah ka umpi khawh hna. Ka fale zohkhenh in caan a dih ko. Ka rian biapi bik cu ka fale zohkhenh hi a si.\nFa pakhat ngeih le fa pahinh ngeih cu a dang tuk. Caan kan i za lo. Ni fatin caan a liam theih manh a si lo. A hlei in kei cu zatlang cawlcanghnak (mi sin chuahlangh) ah kaa tel kho lo. Inn ah keimah ka um lo ah le a si kho lo.\nKa va khual a tlawn caan zongah keimah lawng te nih inn ka zohkhenh. Mah ruangah hla lei le mi sin chuahlangh ahhin ka bau ngai. Ka fale an upat deuh tik ahcun hla lei siseh hawi sin chuah langh lei zongah kaa tel kho deuh cang lai tiah ka ruah.\nAtu hi hla ka khawm i studio ka luh liopi a si. Saya Sang Pi nih tu kum ca ah hla cu a ka tialpiak ti lo nain amah sin in hla fung 2 ka ngah. Tu kum dongh hlan ah chuah khawh dingin kaa zuam chuahmah. Online zong ah hla fung 1 tar ka timh nain zeihla dah si te lai ti cu ka chim kho rih lo. Hla cu ka tar ahcun Legacy music in si te ko lai.\nKum 20 dengmang thazaang a ka petu mipi nan dihlak cung ah kaa lawm tuk. Atu tiang puai ah hlasa dingin a kan sawmtu fan pawl cung zongah kaa lawm tuk. – MC


Chinram I Ralhrang Nih Bomb Anchiah Minih AHliam Mi Hna Lakah Pakhat Athi – Chintanbo\nNovember 30, 2021 admin CHINNEWS 0\nMatupi Le Mindat Lampi cungah Pafa hna nih an lamh sual I an I hliam tiah CDF Midat sin in theih asi. Hi Pafa hna hi Mindat Matupi karlak meng 16 lam pial zawnah lamkam teah an zun zun an I timh lio ah bomb hi an lamh sual hi asi. Mindat IDP Sizung lei ah an kal pi cuahmah lio ah hin bia achim kho i a nun nak ca tuah cun thinphang asi lo tiah kan ruah ko nain Sizung phak lai teah Shock angah I Nov 30 zing lei Sml. 6 hrawng ah anunnak aliam tiah CDF Mindat in biachim tu Yaw Mang nih Yangon Khit thit sinah achim.\nBomb puah hnawh mi lak i Apa hi nunnak caah thinphang asi lo kan ti ko nain ruah lo pin athih tikah hi kan lau tuk ve, siizung an va phanh pi cang ka in CPR anpek cawlh ko nain anunnak an chanh kho ti lo, aruang cu athisen tak tuk arak chuah cang caah asi. Hngachia deuh hi Kum 2 hrawng minung asi I akutdong pahnih hi cu aum ti lo i atu hi siizung ah cun zoh khenh as. Operation hi angan pi cu kan sizung ah hi ah cu an tuah kho lo nain doctor te an um si ai zong aum i an i zuam cuahmah tiah CDF Mindat in biachim tu Ko Yawmang nih cun achim. Atu le tu te kahdoh nak achuah lengmang tikah ralhrang hna nih hin Lampi cung I aum mi khua pawl hna cu mei in ankhangh, an hrawh, thil mansung an fir dih cu pinah Khua pawngkam ah aador chung mi hna an um kal nak lam te kip ah Bomb hi vawlei tangah an phum dih tiah theih asi. Matupi le Mindat Lampi cu atu ah mipi kliveng tu ralkap(CDF Mindat) hna nih an rak khamkhawh deuh cang i atu ah an hmunhma cio te an rakhlam pah cang tikah CDF lei nih bomb rap anchiah mi cu an lak than cang hna i ralhrang lei nih vawlei tangah an phum mi bomb pawl tu hi thianh le lakthan khawhding ahar cang tiah Yaw Mang nih cun achim.\nRalhrang hna nih hin an um kal nak kip I zan an riahnak le anthut dir nak le lam pial kip ah hin bomb hi an chiah dih I cu caah bomb rap an kamh mi hi atang len rih lai, asi khawh chung in kan zoh kan kawl len ko nain ahar deuh bomb kawl nak seh kan ngei ve lo I vawlei tangdeuh ah an chiah mi asi caah ahar ngai. Kan mah lei nih kan chiah mi cu kan lak dih cang tiah Yawmang nih cun achim chap. Mindat le Matupi lam ah hin Ralhrang lei tank kaa 2 le Motor 75 in October 31 lio ah khan Matupi in an rak chuak I lampi thluangthluan CDF Mindat nih an rak kahhna caah kahdoh nak fak ngai in arak chuak, Matupi le Mindat hi Meng 97 aa hlat mi khuallam asi I Ni cheu lamkal asi, hi lam cu ralhrang hnanih zarhhnih chung an kal I CDF Mindat hna nih an kah hna nak ah hin ralhrang lei hi minung 70 hrawng cu anthi tiah CDF Mindat sin theih asi. Source: Khat Thit Media\nDothlennak Lungput; Dothlennak kan thawk hnu cun kan lungfahnak zong kan tei lai.Kan mitthli zong kan tei lai.Kan chawva zong kan tei lai.Kawl ralhrang kan tei hlan ah kan tei hmasa ding tamtuk kan ngei. A ruang cu kawl ralhrang hi Apple a hmin tikah amah tein vawlei i a tlak bantuk in cun a tla lai lo i kanmah tu nih tla lak in kah a hau mi ralhrang a si. Tei a herh hmasa mi kan tei tik ahcun Thantlang hi kawlram chung khuapi (Town) vialte lak ah a luat hmasa mi (liberated town) a si te lai. A tuar bik mi Thantlang nih teinak darkhing a tum hmasa te lai. Dothlennak a tuahmi le aa tel ve mi nih cun cu lunglut tal kan ngaih khawh a hau.\nChinram Chung I Ralhrang Nih Bomb Anchiah Minih Pafa Hna Hliam Hna


Sui Thantlang Khua Chung Te Hi Van Zoh Tuah Uh Ngaih A Chia Kho Tuk (Video) - TIMES OF CHIN NEWS\nSui Thantlang Khua Chung Te Hi Van Zoh Tuah Uh Ngaih A Chia Kho Tuk (Video)\nPosted By: thawngthawng September 20, 2021\nVideo] Thantlang khuachung lamthluan sining, Sept. 20 ah thlak mi a si. Thantlang, Chin State – September 20. Video a kan petu cung ah kan i lawm!\nRelchih >>> Sui THANTLANG; Mitthli he kan tian, hmanseh lawmhnak hlasak bu in kan i tong than lai\nKan tlaihchanh mi, kan sian lo mi, kan dawt mi le a kan cawmtu kan Sui THANTLANG, nihin cu kan in sian lo bu in mithli he na cawmken khuami hna nih kan in ttian tak ruangmang. Zungzal ttiantak a si hrimhrim lo mu.\nKan um lo kar cu na thlavai a kiang ko lai. Kan tah ai-hram bantuk in nunnak thaw a ngei mi si law cu mithli dor hnawh cawk lo in na tah-ai hram ve len ko lai, na kan thlauh tuk lai mu. Hmanseh, na cawmken mi khuami dihlak nih nangmah philh lonak le zuun ngaihnak cu kan umnak hmun in hla kan sa zungzal lai. Nangmah lei cuanh in thla kan cam lai. Kan in philh hrimhrim lai lo. Zungzal in kan in kaltak hrimhrim lai lo.\nNi nikhat ah kan in hlam than lai i ngaihnak biazaza, lung um-bia zaza kan phaitti than te lai mu. Voikhat na rawh ah voi hra, voi zakhat in kan in remh than lai. Tuanbia thar le tefa caah ro tha le tuanbia dawh kan chiahtak than hna lai.\nKan tuarnak, kan thisen, kan mithli le tem-innak nih ni khatkhat ah a hmun camcim ding mi a theipar a kan zuun ter hrimhrim lai. Na cawmken mi khuami nih mangtha kan in cah chung mu. Kan i tong than hlan tiang Bawipa nih kan kilven hram seh mu — Kan dawt mi Sui THANTLANG! Credit: ChinChin PekThang\nRelchih >> “Grassroots Movement for Burma”\nKawlram kongah atu US i kan Chin miphun hawi hna nih cawlcanghnak an tuahmi “Grassroots Movement for Burma” hi thilthatuk asi, rak tanpi cio hna uhlaw, kanmah Miphun chung lawng siloin Kawlrammi le Miphun dang zong rak sawm cio hna uh, tihi ka saduh thah asi. Online in caphit ding zong a tlawm taktakte asi. Thil pipa a nawr kho dingmi cawlcanghnak asi.\nAustralia i Senate (Hlutdaw) ah Vice President asimi Senator Sue Lines timi nu kan ton i, atu Mipi Cozah “NUG” hi zei ram tal nih cohlannak a ngei maw? tiin a kan hal. A um, “Czech Republic” a um kan ti, a lung tha lo. A zaang a kan fak. Hibantuk ramfa te hi ka chim duhmi asilo, khi ram nih zeihmanh a tuah kholo; US, England le France tibantuk pawl hi kan hal duhmi hna asi, a kan ti.\nRalhrang nih uknak a lakri in thla 4 chungah Federal MPs le Senators kan tonmi hna hi a tam taktak khi asi. Kanmah le State cio in kan lenmi hna le Advocacy kan tuah, Prime Minister le Foreign Minister sinah ca kan tialmi le petition a tam khawh ning hi a mak. Parliament zongah information session an tuah; an kan theihtuk, Kawlram kong hi kanmah tlukin an theih cang ko.\nAsinain US le England tipawl nih fakpi in a dirlo tik ah zei taktak hmanh an nawr velo. Atuhicu Fundraising tuah in CDM, PDF/CDF, IDPs relief tipawl bawmhnak tuhi papeek in kan tuah deuh cang.\nCu caah US ummi kan Miphun hawi hi nan biapi taktak. Nan ram Cozah a cawlcangh ahcun Australia, NZL, Canada le ram tam deuh pawl cu chim haulo khi an si. CYONA tibantuk, Chin communities le biaknak pawl hrimhrim nih taanlak in aupi a herhmi asi. Credit: Ram Tinthei


A Ruang Theihlo Tuah Timhmi Nawi Dam (Tikham) – THE CHINLAND POST\nA Ruang Theihlo Tuah Timhmi Nawi Dam (Tikham)\nBy Salai Lian| 2020 December 20 — Nawi Dam hi zei setset caah dah an tuah lai timi kong ah, nihin tiang biafiang an chim lo, cozah lei an biachim mi a dang.\nNawi Dam (Tikham) kong ah tlangtlatu lutlai Hluttaw Ohkathah Pu Zo Bawi nih “Hakha khualipi dinti a har tuk caah, dinti caah a si lai” a ti.\nNain, a dangdang cozah lutlai le zatlang mizapi nih theih mi cu Hakha khualipi dawhnak ding caah a si tiah an chim. Nawi Dam hi dinti caah kan tuah lai an ti mi kong ah, mizapi an lunghrinh bik mi cu tihna a um lo mi le ti thianhhlimhnak kong he pehtlai in a si. A ruang cu, Nawi cu Hakha Dawrthar sang Saktalam in a luang mi lutiluannak (Khahrualva), Leisen in luang mi Lungthava, Tivapi cun Cawbuk sang in Fadeu le Sacuan va hna a tonnak a si. Furpi lio lawng ah a luang mi a si. Hmunthur lawngte a luannak a si. A hlei in, Fadeu va cu Hakha khuapi hmunthur hlonhak a si caah ti hi a thur lai caah thianhnak kong he pehtlai in mizapi an lung a awtawm.\nHakha University Students Organization (HUSO) in Salai Ngun San Aung nih “Hakha ah Timit cu kham in Dinti laknak an tuah, kum 5 leng a si cang. Nain, nihin tiang an lim lo caah tutan an tuah than ding mi zong hi kan lung a hring. Cun, hlathlainak tuahtu thiamhleisang (expert) an timi hna zong hi kan lunghrinh hna. Cozah lei nih fialmi Geologist nih a hlathlai mi zong a um tiah kan theih, cucu mipi sin ah kan chuah piak u” tiah cozah tonbiaruahnak ah a hal, nain zeihmanh biafiang leh mi a um lo.\nAtu ah, Kawl tangka in Kyat Billion 10 tluk in suaisam mi Nawi Dam cu February 2009 thawk in a hmasa bik hlathlainak rak tuah a si cang. Cu lio ah, Khuanu/pa nih a thawk ah hin rak zulh in tlangtlak an si. Nawi hmun 4 in an rak zoh. Hmun 4 (Site A, B, C, D) an rak then i, an zoh. Site C lawng hi a tha. A dang vialte hi a tha lo. A tlang tang ah vawlei fek lo, Lungdaap a um caah a cim kho. Cun, Site C timi cu a tulio cozah nih an dil hnik nak Nawi, a neel a that biknak zawn a si i ti nih a khuh dih ding a si, tiah tonbiaruahnak ah Khuanu/pa lei nih an chim mi theih khawh a si.\nKhuanu/pa chungtuan Pu Hrang Vung nih, Nawi Dam kong he pehtlai in Khuanu/pa nih tuah rih lo ding in tiah voihnih tiang biakhiahnak kan tuah tiah ton biaruahnak ah a chim. Cucu, Dr. Hla Aung nih 2015 kan khualipi a rawhral hnu ah, Germany lei thiamhleisang a sawm mi hna ruahnak peknak in, 2019 E.C. nih siseh, 2020 ah Khuanu/pa General Meeting in Hakha ah tuah ding mi Nawi Dam cu tuah rih lo ding in biakhiahnak kan rak tuah mi a si tiah tonpumhnak ah a chim.\nPhoto: Pu Thla Hre (Facebook)\nBiakilh: Hi hmanthlak nih hin a tulio thil sining a fianter tilo. Hmanthlak hlun a si.\nHakha khualipi Laihlum Pu Din Lian (UNDP in a pension mi) nih, “…Ka lung a tha lo….. hi Nawi Dam kong a rak thawktu cu Pu Ni Kung a si ko. Nain, Nawi cu kan zapi nih kan theih a si. Zei bantuk thiamnak sang a ngei mi nih an rak zoh zong ah, Nawi ti kong cu kan zapi theih a si ko. Kum 50 leng kan um cang i, Nawi ah zei tihna hmanh a um lo cu kan theih… Nawi Dam kan tuah lai ti ahcun, Hakha a rawk kho. Tahchunnak ah, Hakha Palek bawizik (Ye-min-kyi) nih Ralkap tili cung in [certual] a cawhter hnik hna lio ah, Khuanu/pa nih kan rak duh lo, kan rak al. Nain, a duh tik ah Ralkap tili cung in a cawh ruang ah Rungtlang tiang a cim i, Ralkap tili cu a rawh tik ah, zeitluk in dah Hakha khuahlun a hrawh…” tiah tonbiaruahnak mizapi hmai ah Pu Zo Bawi cu lehnak a tuah.\nPu Din Lian nih cun, “Hawi ram dang tahchunnak Japan tbk. ahcun, vawlei a lawng mi hmunhma an ngeih mi te hi felfai tein an zoh khenh, thingkung an cin, an kilkawi. Culak ahcun, maw Tikham cu tuah a si hnga. Cucaah, khuapi he a naih tuknak hmun Nawi silo in, a hlat deuhnak Nelpa, Vancum, tbk. a thatnak le ti zong a thian deuh hmun a simi ah tuaktan ding a si. Cun, kan tuah ko lai an ti hmanh ah, pawngkam a hnuarsuan ding mi zohfelnak le zatlang a hnuarsuan ding mi (Environmental Impact Assessment/Social Impact Assessment) zong felte in tuah a hau. Zeitluk in dah caan sau a nguh ding mi (sustainable) a si lai timi zong zoh chih a hau….” tiah a chimchap.\nHi Dam (Tikham) kong hi Nawi ah lothlawh le leithuan in a paw a cawm mi he lawng pehtlai mi a si lo. Lo ngei le cozah kar buaibainak lawng a si lo. Hakha khuami kan zapi he a pehtlai mi a si. Nawi a um mi nih an duh hmannh ah, a hnursuan ding mi Hakha Dawrthar in Chin Oo Sii Sang, Cawbuk le Dinlo tiang a pehtlai, cun Hakha pi he kan i pehtlaih caah a nuar deuh tein le duhsah tein kan tuah piak ko u. Felfai tein tuah mi a si khawhnak hnga kan tawlrel piak ko u. Cozah nih nan tuah mi poah hi, kan in doh hna lo, kan in al hna lo. Nain, felfai tein thil a fian i, a thatnak hnga ding caah kan duh tiah tawlreltu lei siseh, tonbiaruahnak a kai mi nih nawlngeitu sin ah biacah le biasiaherh an chim.\nPu Din Lian nih “Dam (Tikham) a feh le feh lo hi ahohmanh nih chim khawh (aa-mah-khan) awk a si lo. Kanmah Kawlram cu chim lo, Russia nih kum 1000 caah a nguh mi electric mei caah Tikham kan tuah an ti i, kum 7 ah a rawk ko. Cucaah, atu ah cun Nawi a tlang cung ah Hakha University a um cang. Vawilei cung [ram kip ka phan lo] hmanh ah a dawh lei pawl a si lai an ti, ka phanh tawk Kawlram chung ah chun a dawh lei bik a si. Pathian nih pek mi vawlei ah a dawh tuk mi hmun ah University a si. Cucu a thlang in Pe 100 tluk a sang mi Tikham tuah ahcun, Hakha University ca tiang ah a tha lai lo.”\nCozah nih hman ding mi tangka Budget zeizahdah a timhtuahh i, Ramkomh nih maw tuan lai, Ramkulh nih dah timi biahalnak he pehtlai in Pu Zo Bawi nih a tanglei bantuk in a chim:\n“Budget hi Ramkulh cozah nih a cheu, cun Ramkomh cozah nih a cheu a chuah lai. Kawl tangka in Kyat Billion 10 tluk in suaisam chung a si. Nain, Se-miang (Irrigation Dept.) lei in Dam Design le a dangdang herhhai a chuah rih lo caah hi nak tam deuh dih ding a si. A fawinak in, Chin ramkulh cozah nih a cheu a chuahpi lai i, Vice-president nih a tang mi cu kawl khawh ka rak izuam lai a kan ti.\nHakha zatlang bu komh (Hakha Civil Society Network-HCSN) tawlrelnak in Chin ramkulh cozah le nawlngeitu lei in le Nawi Dam (Tikham) kong ah tlangtlatu lutlai Hluttaw Ohkathah Pu Zo Bawi le Hakha hrambunh zatlang bu, mino, sianghleirun siangngakchia le upa cheukhat he 2020 December 17 ah CACC Hall ah tonpumhnak an tuah.\nHi Nawi Dam tuahnak kong he pehtlai in, cozah lei tuanvo pek mi Pu Zo Bawi nih minute 20 tluk fianternak a ngeih hmasa. A bik in, Chin ramkulh cozah tawlrelnak le Vice-president duhsaknak in tawlrel cuahmah mi a sinak kong, cozah lei nih a dih ding mi an timhlamhnak kong, hlathlainak an tuah cangnak kong, hmunhma le vawlei ngei in lothlo/leithuang mi hna he tonnak an ngei cangnak kong tbk. a chim.\nHika ah a chimmi ngaih khawh a si: Chinland Post, Hakha Post, Hakha Times\nHCSN nih tawlrel in tuah mi Nawi Dam kong tonbiaruahnak ah a tel mi Mai Mawi Mawi nih, “Pu Zo Bawi biachim dih in, HCSN lei nih an timhlamh cia mi biahalnak panga kan hal hnu ah, tonbiaruahnak a tel mi dang nih biahalnak an tuah” tiah a chim.\n“Tutan tonbiaruahnak nih a langtermi pakhat cu cozah lei nih a thlithup phun in kalpi mi a lo. Mizapi sin ah fianhnak a um lo. Ahohmanh nih hi Nawi Dam kong ah fiangte in a chim kho mi, thilsining (data/information) tling a ngei mi um dawh kan si lo. Atu lawng ah nawlngeitu lei he tonnak tuah in mipi sin ah chimfian kan si tik ah, [dohdalnak tuah ding phun zong ah] kan tlai deuh cang rua tiah ka ruah. A hlei in a poi mi cu, cozah lei nih hlathlainak an tuah mi Nawi Dam nih thil tha a chuah pi ding mi le thil tha lo (hmailei) ah a chuah pi ding kong ah felfai tein an kan chimh khawh lomi zong hi a poi…” tiah min langhter duh lo pakhat nih The Chinland Post ah a chim.\nTheihternak: Hi hmuhning thawngca tial mi cu catialtu pumpak nih CACC Hall ah HCSN nih tuah mi tonpumhnak an chim mi chung in lak mi le pumpak hal chap mi chung in tial mi a si. ~ Editor\nCapar dang rel awk: Felfai Deuh In Tuaktaan A Herhmi ‘Nawi le Tikham (Dam)’\nPrevious Hakha COVID-19 Cheknak Gate Luhlo in A Thlithup In A Lutmi Hna Dantat\nNext Hakha ah COVID-19 Hrik Ngei Minung (3) An Hmuh Chap_Chinram ah Minung (219) sin Hmuh A Si Cang


Mee Mee Khel A Thihnak Hla An Phuah Piakmi A Chuak Cang Ngeihchia Tuk A Si (+Vedio) – Kawltu Team\nMee Mee Khel A Thihnak Hla An Phuah Piakmi A Chuak Cang Ngeihchia Tuk A Si (+Vedio)\nKawlram chungah hlasak thiam tiin par bang kan I bihzun liomi Mee Mee Khel cu akan liam tak ruangmang cang. A hofa hmanh nih a thih zunn an tuar kho hnalo. A bik in a kal takmi a fahniang tete caah tuar aharkhun. Zeitikhmanh ah philhkhawh silomi tuarnak bantuk khi asi. A sinain Pathian kut chungah Mee Mee Khel nuam tein aa din cang. Kan theih cio bang in caan saupi hnuk cancer in a zawt hnu hi bantuk in akan thih tak hi asi.\nMee Mee Khel athih cu a fans caah tuarzia ahar lawng siloin vawlei cung pumpi tiang a thih thawng cu acul dih. A ruang cu zeitluk in minthang le tuanbia dawh a rak ttialtu asi kha a vun lang. Mee Mee Khel zun ngeihnak hla cu a hla in Mee Noe nih a sak tthan cang. Hi hla te nih hin tampi thazaang a pek hna ii thinlung zong dam deuhnak a pek lai zumh aum. Tuarzia thiamlo zongah vawleicung cu aphung a siko caah intuarzia thiamnak tu Bawipa nih in e hnaseh. Mee Mee Khel hla an phuahnak vedio a tanglei vedio link ah hin rak zoh ve.\n← Trump Nih Fake Media Pawl Fak Tak Tak In A Phomh Than Cang Hna.\nMee Mee Khel A Thihnak Hla An Phuah Piakmi A Chuak Cang Ngeihchia Tuk A Si (+Vedio)…. →


Ralhrang Nih Biatak Tein Tlerhkonhnak Bia An Chuah Hoi – Buanchukcho\nJuly 6, 2021 admin RAMLENG THAWNG 0\nKani Ah Ralhrang Phu Hna Nih Ramlak Ah A Zaam Mi,Mipi Hna Cu Kan In Kah Hna Lai Tiah Biachuah in An Tlerhkhonh Hna! Sagaing ramthen,Kani peng Khuate lei ah ralhrang phu hna nih luhhnawh hna in, mipi hna cu rallokap an rat tikah tlik zaam lo ding in le tlikzaam ahcun ,ramlak tiang kan in kah hna lai tiah an tlerhkhonh hna.\nJuly 3 zinglei suimilam 9 :45 ah Kani peng Yuatayua ah ralhrang phu hna nih hriamngan in an kah hna caah inn 3 hriamngan nih a khen, minung pakhat a khen chih tiah khuami sin in theih asi. July 4 ah ah ralhrang phu hna nih (ကနဲအုပ္စု၊ဝရာအုပ္စု) inn le dawr ah facang,chiti,cycle,sui,ngun,seh hmanmi sii,zu le a dang minung hmanmi herhhai hna cu an lak tiah khuami hna nih an chim.Kani peng khuate lei in ralzaam minung 30000 leng an um tiah theih asi.\nSource: The Chin Post | Khit Thit Media\nZUALKO : A Fak Tuk Hringhran E An Unau (4) Tein Rallokap Nih Hri in An Thlai Hna


Hakha Khuachung Dinti Peknak Tuanvo Latu Company Pawl a Zizut an Si Lai – THE CHIN JOURNAL\nHakha Khuachung Dinti Peknak Tuanvo Latu Company Pawl a Zizut an Si Lai\nApril 12, 2019 April 10, 2019 | The Chin Journal | Hakha, Chin State\nTangka Ks. 2.9 Billion dih in tuahmi Hakha khuachung dinti peknak thla 6 chung ah rian lim ding a simi kum 2 a luan tiang aa lim lo ruang ah tuanvo latu KMDL Company le Moe-kok-shwe Company cu aa tlak ning in a zi kan zut hna lai tiah Chin ram cozah chimnak nawl ngeitu Minister Soe Htet nih a chim.\n“Timit in Hakha khuachung an kaitermi ti hi Gallon 960,000 a si. Timit in Hakha khuachung tiang an kaitermi tu cu a tlamtling. Ti-inn in khuachung peknak caah 2.9 Billion dih in KMDL le Moe-kok-shwe nih an tuahmi hi design zong a hmaan lo, Layout plan zong a hman lo, Drawing zong a hmaan lo, pipe line pawl a hnok tuk caah ti pek khawh zong a si lo” tiah Minister Soe Htet nih The Chin Journal ah a chim.\n“Cazin chek pawl an ca zong ka sin a phan cang. Hi cazin ning hin riantuantu pawl cu aa tlak ning in a zi kan zut hna lai. A herh le tangka kan liamter hna lai, a herh le minung zong a zi kan zut hna lai i upadi ning in tuah a herhmi poahpoah kan tuah lai” tiah a chim chap.\nKhuachung ti peknak pipe line cu sipin committee hruainak in thiamsang pawl auh hnu ah a thar in remh than a si lai i a ran khawh chung in ti pek khawh kan zuam lai tiah Minister Soe Htet nih cun a chim chap.\nHakha khua dinti peknak rian cu aluancia 2014-2015 tangka kum ah 8.8 Billion dih in ser hram an rak thok. Timit in Hakha khuachung ti-inn tiang cu a phan kho cang nain, inn kip ti peknak rian belte nihin tian an lim kho rih lo tiah theih a si.


Levitikas 20 (Leviticus 20)\nZiaza Ṭhalo Dantatnak\n1 Bawipa nih Moses a chawnh i, Israel mi hna sinah hi bangin va chim, tiah a ti: 2“Israel mi lak in siseh, an sinah a pemmi khual hna lak in siseh, ahohmanh nih a fa zeihmanh kha Molek a pek ahcun amah cu thah a si lai; ram mi nih lung in an cheh lai. 3Cu pa cu ka hmai ka chiathnawh lai i a mi hna lakin ka hlonh lai, a fa pakhat cu ka hmunthiang thurhnawmhter awk le ka min thiang thurhnawmh awkah Molek kha a pek caah, ka hlonh hna lai. 4Cun hi ram mi hna nih cu pa i a fa pakhat Molek a pek cu an i hngalhter duh lo i an thah lo ahcun, 5cu pa le a innchungkhar hna cu ka hmai ka chiathnawh hna lai i an mi hna lak in ka hlonh hna lai, amah le Molek sin i va hlawhhlan awkah amah a zulmi vialte cu, ka hlonh hna lai.\n6“Mi pakhatkhat nih khuavang le camhthiam kha a fuhpanh hna i hlawh a hlanhnawh hna ahcun, cu mi cu ka hmai ka chiathnawh lai i a mi hna lak in ka hlonh lai. 7Cu caah i thianter u law, thianghlim tuah u; zeicahtiah kei cu Bawipa nan Pathian ka si. 8Ka nawlbia kha ul hna u law, tuah hna u; nannih an thiantertu hna Bawipa cu keimah ka si. 9Zeitintiah a nu siseh, a pa siseh, chiat a serhmi paoh cu thah awk a si lai; a nu siseh, a pa siseh, chiat a serh cang hna, an thisen cu amah cungah a si. *20:9: Exo 21:17; Mat 15:4; Mar 7:10\n10“Mipa pakhatkhat nih a innpa nupi he an sual ahcun, nu he pa he an pahnih in thah an si lai. *20:10: Exo 20:14; Lev 18:20; Deu 5:18 11A pa nupi a ihpimi cu a pa pumlawnnak a hlim a si; an pahnih in thah an si lai, an thisen cu anmah cungah a si. *20:11: Lev 18:8; Deu 22:30; 27:20 12Mipa pakhatkhat nih a fapa nupi a ihpi ahcun an pahnih in thah an si lai; mah rualchan he sualnak an tuah, an thisen anmah cungah a si. *20:12: Lev 18:15 13Mipa nih mipa cu nu bantukin a ihpi ahcun, an pahnih in fihnung an tuah; thah an si lai, an thisen cu anmah cungah a si. *20:13: Lev 18:22 14Mipa pakhatkhat nih nupi a ṭhit i a nu zong nupi ah aa serh ahcun, mah cucu ṭhat lo cikcek a si; mei in khangh an si lai, amah he anmah he; nannih lakah cu ṭhat lonak cu um hlah seh. *20:14: Lev 18:8; Deu 27:23 15Mipa nih saram a ihpi ahcun thah a si lai; cun saram cu nan thah lai. *20:15-16: Exo 22:19; Lev 18:23; Deu 27:21 16Nu nih zei saram paoh a fuh i a ihpi ahcun, cu nu le saram cu nan thah hna lai; annih cu thah an si lai, an thisen cu anmah cungah a si.\n17“Mipa pakhatkhat nih amah far, amah pa fanu maw amah nu fanu maw a lak i pa nih nu a pumlawnnak kha a hmuh i nu nih pa a pumlawnnak kha a hmuh ahcun, mah cucu ningzah awk thil a si, an mi hna mithmuh ah hlonh an si lai; pa nih a farnu pumlawnnak kha a hlim a si caah a dantatnak cu amah nih a in lai. *20:17: Lev 18:9; Deu 27:22 18Pa pakhatkhat nih nu pakhatkhat cu a zawtnak a ngeih lioah a ihpi i a pumlawnnak a hlim ahcun, a cerhti cu a hlim a si i nu nih a thi chuahnak a hun a si; an mi hna sinin an pahnih in hlonh an si lai. *20:18: Lev 18:19 19Na nu unau siseh, na pa far siseh, an pumlawnnak na hlim lai lo; zeitintiah mah cucu mah he aa naihmi rualchan hlim a si; dantatnak cu anmah nih an in lai. 20Pa pakhatkhat nih a pa unau nupi a ihpi ahcun a pa unau pumlawnnak a hlim a si, an sualnak cu an in lai; fa ngei loin an thi lai. *20:19-20: Lev 18:12-14 21Mipa pakhatkhat nih amah unau nupi kha a lak ahcun, mah cucu thianlo a si; amah unau pumlawnnak kha a hlim, fa ngei loin an um lai. *20:21: Lev 18:16\n22“Cucaah ka nawlbia vialte le ka phunglam vialte nan ulh hna lai i nan tuah hna lai, cucaah kan hruai hna lainak ram nih an luak hna lai lo. 23Nan hmaiah ka dawimi miphun i an phung kha nan zul hna lai lo; zeitintiah mah cu thil hna cu an tuah caah ka huat hna. 24Sihmanhsehlaw nannih sinah cun, ‘An ram cu nan co lai i nan co awkah kan pek hna lai, cawhnuk le khuaihliti in a luangmi ram cu,’ tiah ka ti. Keimah hi Bawipa nan Pathian, mi hna sinin an thleidangtu hna cu ka si. 25Cu caah nannih nih saram thiang le thianglo le va thiang le thianglo thleidannak nan ser lai; nannih nih nanmah lila cu saram in siseh, va in siseh, vawlei i a vakmi thil zeipaoh nannih nih a thianglo ah rel awk i ka thleidanmi hna in, fihnung ah nan i ser lai lo. 26Nannih cu keimah caah mithiang nan si lai; zeitintiah keimah, Bawipa cu, ka thiang i nannih cu keimah ta nan si nakhnga, midang sinin kan thleidan hna.\n27Pa siseh, nu siseh, khuavang ngei maw camhthiam maw a si ahcun thah a si lai; lung in cheh an si lai; an thisen cu anmah cungah a si lai.”


Bawi Thiang Bik:Nih Ramkhel kong a thlah mi cu a tha lawlaw’An rak mak tu ve hmeh hi., – Lai Lungrawn Post\nNovember 6, 2020 November 6, 2020 admin Theihtlei\nRam le miphun luatnak ramkhel rian a țuantu ram dawtu hna, politicians mifim, mithiam tampi hna nih an hngalh khawh lo mi a biapi taktak mi an hngalh lo ahcun, an fimnak le an thiamnak, an thazaang le an chawva le an nunnak pek tiangin an i pumpek nak nih sullam a ngei kho lai lo.Cucu miphun pakhat le ram pakhat khat ca i van BAWI le vawlei BAWI, BAWI NGAN BIK BAWIPA PATHIAN nih a chiah cangmi a khuakhan cia program kha a si.\nNihin Chin Miphun le Myanmar ram kong zong ahhin, BAWIPA PATHIAN hi a um sawhsawh lo, a program le a plan a khuakhan cia hi a um ko ti hi kan ruah a herh. Zeitindah? zeilam indah? luatter a kan timh i aho te hi dah hman a timh hna ti hi kan ruah hna i kan i fian hna a herh. Kan hngalh lo ahcun, PATHIAN Mi nih kan chimmi tal hi țha tein nan ngaih i nan ruah a herh.Kan Miphun kong le Myanmar ram kong ahhin, mifim le mithiam politicians tampi nih an i palh lai ti ka hngalh. Zeicahtiah, BAWIPA aa tel in aa thlak caah le BAWIPA program le plan kha an ruat in an hngalh lo caah a si.\nChin miphun Party hruaitu hna hi PATHIAN a țihmi an si hna maw? ti hi a biapi bik cu a si. Chin Miphun Party sinak lawng in a za hrimhrim lo.Chin Miphun, PATHIAN a bia mi Miphun, a hruaitu ding hna cu zei Party i an um a biapi bik lo, BAWIPA a țihmi an si maw? tihi a biapi cem. 2020 ahhin PATHIAN mithim tampi hmuh ding ka rak i ruahchan nain, Chin Miphun hi Moses bantukin kan khul a nuar ko hi ta! Sihmanhselaw, CNF le Pi Suhkyi le PATHIAN mihman mi dangdang hna hmangin BAWIPA nih a kan luatter ko lai ti hi ka hngalh i BAWIPA cu kaa bochan.\nEvan. Tluang Lian (Martar) nih a fial mi a thlah mi asi.


Biaknak-Hmurka: Na Um Maw?\nNa Um Maw?\nCIM Caan hmannak (26th April, 2009)\nCaan tlaitu: Ngun Thawng Lian, Camp Aizawl, India\nThawngtha bia chim: Rev. Dr. Chum Awi, Dallas, USA\nBawi Krih ah Zumtu nu le pa hna,\nPathian dawtnak, velngeihnak le daihnak cu zumtu dihlak nan cung ah a thar in um than ko seh.\nPsalm 51:17 "Ka raithawi nak cu toidor nak lungthin hi asi, maw Pathian, toidor nak lungthin le nawlngai mi lungthin hi na hlaw lai lo."\nKhuallam ka um lio asi caah zumtu nu le pa hna, thlacamnak in rak ka philh ve hlah uh. Bawipa nih a ka kilven nak hnga le ka lam a tluannak lai.\nNihin thawngtha bia a kan chimtu cu zumhnak lei ah kan pa asi mi Rev. Dr. Chum Awi, Chin Baptist Church, Dallas, USA asi. Bawipa nih kan zapi caah thlachuahnak kan pek piak ko seh.\nThawngtha bia kan ngaih hlan ah Leeng Hniang chin sung nih ka hmang ko Bawipa timi Pathian thangthat nak hladawh a sak mi ngai ta hna usih.\nRev. Dr. Chum Awi :\nBiahram domhnak: Vailamtahnak ah Jesuh Khrih kha an taar lio ah khan, "Nang na um ve maw?" tiah anin hal ahcun biahaltu kha mihrut ah na chiah ko hna lai. "Jesuh Khrih cu thlan chungin a thawh tthan lioah nang na um ve maw," ti zong ah hruh biahal kan chiah ko lai. Zeicahtiah hlanlio kum 2000 lio bia a si i, naa seem rih naisai lo. Asinain thlarau nunnak lei lungthin le mit in na cuanh caah na sualnak khamh awk ah an taarmi Jesuh Khrih cu na tuar pi ve, na hraam pi ve, na thih pi ngam caah le nihin thawhtthan ni ahhin nang le kei zong Bawipa khamhnak thawngin a tharmi nunnak kan ngeih ahcun "Ka um ko," tiah atu ahhin bia kan leh khawhnak hnga hi biatlangtaar hi tawi tein ruat tti tuah hna usih.\nBaibal Cherhchanmi: Johan 20:17 Jesuh nih cun, "Ka tlai peng ko tuah hlah, zeicahtiah ka Pa sinah ka kal rih lo. Sihmanhsehlaw ka unau pawl sin ahkhan va kal law, Ka Pa le nan Pa, ka Pathian le nan Pathian a simi sin ahkhan ka kal lai, a ti tiah va chim hna," ti a si.\nMari aa chuahsual: Johan 17 chung ahhin Mari aa chuahsualnak kan hmuh. Zeitindah a si? kan ti ahcun Isaiah nih a rak chim chungmi Messiah ratnak le misual khamhtu a sinak kong le thihnak a in lai i, a tho tthan lai, tiah a rak chimmi vialte kha hringtu a nu hrimhrim nih a fapa a thih ruangmaang tikah a ngaih a chia tuk, a lung a kuai tuk i, aa ciinken ti lo. Minung a sinak in thlan chungah a ummi a fapa kha vehvet ding ah zingka te ah a ra. Asinan thlan cu aa ong, khiangrang lawng a hmuh tikah khuaruahhar in a um. "E, ka fapa hi Messiah taktak, mi khamhtu, sualnak teitu a si hrimhrim caah, ni thumnak ahcun a tho hrimhrim lai," tiah zumhnak he a va kal lo. Vancungmi hna le dum cawngtu ah a ruahmi a tho tthan cangmi a fapa Jesuh hna nih a ttah leen ko kha an hmuh caah bia an hal tikah "Ka Bawipa khoika ahdah an chiah?" ti hi a hal bikmi a si. A taktak ahcun a pawng ah Jesuh cu a dir ko.\nKei le nang zong kan ichuahsual kho men: Judah miphun tuanbia le profet hna chim ciami a zumtu bik Jesuh hringtu a nu Mari hmanh nih "Nithum a si cang i, Jesuh cu thlan in a tho tthan cang lai, timi zumhnak he kal loin, a ruak hawl in a um tikah, kannih chinchin hi khoika ahdah atu hi kan um ve hnga, timi hi ruah lo awk a ttha lo. Kan ichuahsual khawhning zoh tuah usih. Lairam ahcun Thawhtthan caan timi cu Tho puai, Lai puai pakhat ah chiah a si. Chang deen le sakah le ngahring dawi tiin eithaw zalh caan pakhat ah kan ser. Cucun, ramdang kan phan i, holiday pakhat aha kan chiah. Rian kan ttuan tawnmi ni kha rian ttuan loin kan luat caah dinh caan le nuamhnak le ei-le-din caan ah kan hmang sual maw? Cunih cun Mari bantuk in kan ichuahsualnak a langh ter bik.\nUSA ahhin mirang naakin minak nih thlarau lei nun le bia le hla ah an tei deuh hna. Sal an rak si i, an rak tuartemmi vialte cungah Jesuh Khamhtu nih zeitindah a kan khamh khawhnak bik a si hnga, tiah an lungthin dihlak in Pathian an bia, Jesuh tuarmi an tuarpi ve. Cucu khoika ahdah a langh? kan ti ahcun hla an phuahmi pakhatte hun zoh tuah hna usih. "Na um maw? Khamhbawi vailam tah lioah? Na um maw? Khamhbawi an khenh chih lioah? Na um maw? Khamhbawi, thlan an vui lioah? Maw! Oh, Oh, Oh! Ka tuk a suum tuk hringhran, a ther in ka ther, a ther in ka ther," tiah Negro Spiritual hlasakmi cu a si. Hi hla an phuahmi ahhin Bawipa thihnak le thawhtthannak ah an itel hriomhrim, ti a lang. 2000AD lio ahkhan Golgotha tlang ah an rak kai lo. Vailam an tah lioah an um ve lo. A thawhtthan lio caan ah an um ve lo. Asinain an lungthin dihlak in Bawipa tuarmi an tuarpi, a thawhtthannak thlan ah an va kal i, a tho hrimhrim ko, tiah an ti khawh.\nBiadonghnak: Nang le kei hi Bawipa vailamtah tuarmi ah kan itel ve a hau. Kan tuarpi ve a hau. A kut thir in an khenh lio caan te kha kan fahpi ve a hau. Thlan ah an vui lio ahkhan kan um ve a hau. A thawhtthan lio hrimhrim ahkhan kan um ve a hau. Kan lungthin dihlak in Bawipa cu bia hna usihlaw, a rian thiang cu faakpi in ttuan hna usihlaw, zungzal nunnak Bia thiang cu phuan izuam hna usihlaw, ram kip kan phaknak ah Khrihfabu dirh in a rian ttuan hna usih. Cucun Bawipa vailam tahnak ah kan um ve a si lai. A Thawhtthanni ahhin a um ve mi kan sis lai. A nungmi kan si lai.\nTheihternak: April 26, 2009 ni CIM caan hmannak kan tarmi a si.\nPosted by TCB at 11:51 AM\nLabels: CIM, Phungchim, Rev. Dr. Chum Awi\nJonah Cauk Reltinak\nEmmaus Baibal Biaruahnak\nLungfim A Biapi\nZoh Ve Hmanh\nPitar Nu Kong\nDAWTNAK: Rita Nakashima Brock le Aung San Suu Kyi...\nNifatin Paihbual ah Teitu\nKa Daily Journal Chungin - 4\nKa Daily Journal Chungin - 3\nKa Daily Journal Chungin - 2\nKa Daily Journal Chungin - 1\nTih Hlah Uh, A Tho Than Cang!\nJesuh Khrih, Kan Nunnak\nMipi Vote In Jesuh Khrih Cu Thah A Si\nVailam Cungin Jesuh Chimmi\nPalm Sunday Timhtuahnak\nTlang Cung Cawnpiaknak (TCC) - 8\nTlang Cung Cawnpiaknak (TCC) - 7\nMisual, Tlamtling Lo Ciocio


Ralrin Peknak: Hihi Na Share Cicek Sual Ahcun A Rannak In Rak Delete Than,WHO Nih An Khap Mi Asi – TIMES OF CHIN NEWS\nRalrin Peknak: Hihi Na Share Cicek Sual Ahcun A Rannak In Rak Delete Than,WHO Nih An Khap Mi Asi\nRalrin peknak: Hihi na share cicek sual ahcun a rannak in rak delete than,WHO nih an khap mi asi.Ralrin Peknak (Warni) Singapore nih covid in a thi mi hna kha Autopsy an tuah i Virus siloin Bacteria hrik asi timi kha FAKE asi. WHO nih share a khap mi asi.\nMi tamtuk nih an share manh cang. Tihnung mi asi. Na share ahcun rak delete zokzok, na Fb hmanh a rawk kho. Mah kha rak zum bak hlah uh lih credit:Irael R Thang